«Миллий банк» ҳамкорлигида ишлаб чиқарилаётган гиламлар...\n30.10.2019 21:15 0 1447\nФото: Беҳзод Абдужабборов\n«Ургаз Карпет» МЧЖ фаолияти 2000 йилда бошланган эди. Гилам ишлаб чиқарадиган корхонада ўша вақтларда 35 киши ишларди ва ишлаб чиқариш ҳажми у қадар катта эмас эди. Кейин эса Миллий банк билан ҳамкорлик бошланди ва корхона фаолияти шундан буён юқорига кўтарилди. Ҳозир бу корхона 300 дан ортиқ ургутликларни иш билан таъминлаган.\nМиллий банк «Ургаз Карпет»га ўтган 20 йил давомида турли кўринишда кредитлар тақдим этиб келди. Охирги марта бир ярим йил муқаддам 2,5 миллион евро кўринишида кредит берилган эди. Ушбу маблағ корхонани кенгайтиришга ва янги иш ўринлари яратишга йўналтирилди.\nКорхона станоклари тўлиқ Европадан келтирилган. Германия, Австрия, Белгия ва Туркиядан келтирилган дастгоҳларда Европа даражасидаги сифатли гиламлар ишлаб чиқарилмоқда. «Ургаз Карпет» тайёрлаган маҳсулотлар ён қўшниларимиз Тожикистон, Қозоғистон, Қирғизистон ва Афғонистондан ташқари яна Озарбайжон, Латвия ва Россияга ҳам экспорт қилинади. Ўтган йили 7,8 миллион долларлик гилам хорижга сотилди. Жорий йилда ушбу кўрсаткич яна-да оширилиши кутиляпти.\nБир-биридан чиройли гиламларни томоша қилар экансиз, дизайнерлар маҳоратига ҳам қойил қоласиз. Дарвоқе, «Ургаз Карпет» МЧЖда 30 нафар дизайнер ишлайди ва уларнинг барчаси ургутлик ёшлардан.\n«Ургаз Карпет» ва Миллий банк ҳамкорлиги давом этади.\nИқтисодиёт 17/05, 11:14\n«Ўзмиллийбанк» кўмагида Россиядан бешта электровоз олиб келинади


Адҳам Дамин (1951-2019) | www.ziyouz.uz\nБош саҳифа Ўзбек насри онлайн антологияси Адҳам Дамин (1951-2019)\nРубрика: Адҳам Дамин (1951-2019)\nАдҳам Дамин 1951 йил 19 октябрда Фарғона вилоятининг Бағдод туманида туғилган. Тошкент давлат университетини тамомлаган (1974). «Тошкент оқшоми» газетасида мухбир, «Ёш куч» журналида муҳаррир, катта муҳаррир, «Ишонч» газетасида мухбир бўлиб ишлаган. 1994 йилдан «Темирйўлчи» газетасида мухбир. Ёзувчининг “Журъат”, “Футболчи”, “Мен сизга айтсам”, “Бағдодчасига кулганда”, “Бегуноҳ севги”, “Ҳаёт ва ўлим”, “Сайланма” , “Бизда ҳам ғурур бор” каби китоблари чоп этилган.\nАдҳам Дамин. Устанинг баҳори (ҳикоя)\nЧоп этилган 27.03.2015 МуаллифZiyouz.uz\nҲаммасини соч-cоқолини олдиргани келган қадрдони Абдураҳим монтёр қўзғаб кетди.– Уста, қўлингиз гул-да, бир зумда одамни онадан қайта туғилгандек қилиб қўясиз-а, – деди аввалига мақтаб. Сўнг дераза тарафни кўрсатиб гапини улади. – Мана, баҳор яқин, ҳамма ёққа яшил тус уриб қолди, давоми…\nАдҳам Дамин. Кўнгил (ҳикоя)\nЧоп этилган 19.02.2015 10.01.2021 МуаллифZiyouz.uz\nМени шайдо қиладурғон бу кўнгилдур, бу кўнгил, Хору расво қиладурғон бу кўнгилдир, бу кўнгил. Лутфий …У вақтлар эндигина биринчи синфга қатнай бошлагандим. Болалигида ақли етмаган кўп нарсаларни вақт ўтган сайин чуқурроқ ҳис қиларкан киши. Уйимизда отамнинг кичик синглиси Моҳинисо тўғрисида давоми…\nАдҳам Дамин. “Monа-liza”билан танишув (ҳажвия)\nАнчадан бери бирор нарса ёзолмай безовтаман. Ёзувчи учун бундан ёмони йўқ. Аммо-лекин осмони фалакда учиб юрадиган илҳом парисини тутиб олишнинг ўзи бўладими? Шундай бўлгач, уни тутиш чорасини кўриш керак… Кейин-чи? Топилган мавзуни қойиллатиб қоралаш керак… Э, бу ёғини ўйлайверсанг, бошинг давоми…\nАдҳам Дамин. Шайдо кўнгил (ҳажвия)\nДунё гўзал, хаёллар эса уни янада гўзал қиларкан. Эҳ-ҳе, бу мўътабар бошга капалак мисол оҳиста келиб қўнадиган чексиз хаёллар йигитлик чоғларингда кўнгил қўйган соҳибжамол ҳақида, ўша қора қош, қора кўз жононга бўлган оташин муҳаббатинг ҳақида бўлса-чи, оҳ-оҳ, бу гўзал дунё давоми…\nОчиғи эсламай дейман-у, лекин туриб-туриб алам қиларкан-да, кишига. Сиз унинг мушугини “пишт” демасангиз-у, у сиз ҳақингизда кўпчилик ўртасида бўлмағур гапларни қилса, Шодивойнинг бугунги мажлисдаги гапларини айтаман-да. “Ёшсиз ука, мундоқ кўкракни кўтариб юринг! Одамлар билан муомалада ўз қадрингизни ерга урманг! Лаганбардорлик давоми…\nАдҳам Дамин. Бизда ҳам ғурур бор (ҳажвия)\nКечаси уйга ширакайф кириб келганимда уйқусираган кўзларини ишқалаб, «Намунча» дея хушламай эшик очган хотинимни кўргач, вақт алламаҳал бўлиб қолганини пайқагандек бўлдим. «Овқатни иситайми?» дегани қулоғимга дағал эшитилди. «Емайман!» дедим кескин. Қорин оч бўлса-да, бизда ҳам ғурур бор.Хотиним хўмрайганича ётоққа кириб давоми…


Квант технологиялари ҳақида барча қизиқарли маълумотлар "Рақамли дарс" билан биргаликда\n07 - апрель 2022 / 22:20 91\n6 апрель куни Тошкентдаги Россия фан ва маданият маркази, “Росатом” давлат корпорацияси, ҳамда “Ўзатом” агентлиги билан ҳамкорликда Улуғбек шаҳарчасидаги 286 сонли мактабда “Квант олами: Квант компьютери қандай тузилган” мавзусида дарс ўтказилди.\n"Рақамли дарс" назарий қисм ва машғулотлар блокидан иборат бўлди. Ушбу дарсда мактаб ўқувчилари квант физикаси тамойиллари, дунёнинг тузилиши ва квант компьютерининг амалда қўлланилиши ҳақида ўн дақиқалик фильмни томоша қилишди. Дарснинг иккинчи қисмида эса ўқувчилар дастурлаш ва алгоритмларни ўрганиш бўйича интерфаол машқларни бажардилар. Ўқув жараёни квант компьютерига бағишланган бўлиб, унинг хусусиятлари, одатдаги компьютерлардан фарқлари, функционаллиги ва у пайдо бўлиши билан дунёда содир бўладиган ўзгаришларни батафсил тушунтириб беради.\nШунингдек, болалар юқори технологиялар ҳақида кўп маълумотларни билиб олдилар. Ушбу дарсда ҳатто касблардан тортиб, физика, технология, компьютерларда ҳам квантлар мавжуд эди! Зеро, квант компьютерлари нафақат ахборот технологиялари, балки бир қатор тегишли соҳалар – физика, кимё, биология, тиббиёт, транспорт ва бошқа соҳаларда ҳам ютуқларга эришиши кўзда тутилмоқда.\nУшбу дарсдан олинган суратларни кўриш учун ҳавола орқали ўтинг...https://t.me/EnergyofFuture/1499


Онлайн қабул - Zamin.uz\n10:58 / 27.06.2018\nОлий таълим муассасасида таҳсил оламан, деган абитуриент борки, пойтахтдаги нуфузли таълим даргоҳларига интилади.\nАйниқса, ҳуқуқушунос бўлиш истагидаги ёшлар қабул бошланиши биланоқ Тошкент давлат юридик университетига ошиқади. Тезроқ ҳужжат топширишга интилади. Табиийки, юртимизнинг турли ҳудудларидан келган йигит-қизлар сонининг кўплиги қабул жараёнида қийинчилик туғдиради. Навбат кутиш, қолаверса, узоқ ҳудудлардан келганлар учун анча оворагарчилик бўлади.\nЭнди Тошкент давлат юридик университетига ҳужжатларни Ўзбекистон Республикаси Адлия вазирлиги ҳузуридаги Давлат хизматлари агентлиги орқали топшириш мумкин. Бунинг учун 201 та туман ва шаҳарларда давлат хизматлари марказлари ишлаб турибди. Ушбу хизмат бепул амалга оширилиши абитуриентларни ортиқча харажат ва йўл оворагарчилигидан асрайди.\nБунинг учун абитуриент доимий рўйхатда турган жойидан қатъи назар ўзи истаган туман ёки шаҳарда фаолият олиб бораётган давлат хизматлари марказига мурожаат этиши лозим. Ушбу марказга абитуриент ўрта махсус ёки касб-ҳунар таълим муассасасини тугатгани тўғрисидаги ҳужжат (иловаси билан), имтиёзни тасдиқловчи ҳужжатларни (агар мавжуд бўлса) асл нусхада тақдим этиши керак.\nЭнди айрим давлат хизматлари қўшимча ҳақ эвазига қисқароқ муддатда кўрсатилади\n4-07-2019, 08:00, Жамият\nРамазон эслатмаси: рўза тутмасликка узрли бўлган кишилар\n9-05-2019, 00:30, Жамият\n30-05-2018, 11:26, Жамият\nЧилонзор туман ИИБга янги бошлиқ тайинланди\n17-04-2017, 10:37, Жамият\nЎзбекистон олий ўқув юртларига ҳозиргача 300 мингдан ортиқ абитуриентлар ҳужжат топширди\n14-07-2015, 21:11, Жамият\nБугун, 08:20, Маданият\nБугун, 07:47, Спорт\nБугун, 07:13, Спорт\nАндижондаги шамол сабаб бир нечта бино талафот кўрди, уй томи эса Damas’ни босиб қолди\nЮнусободда йўлнинг музлагани сабаб 6 та автомобиль олдинма-кетин тўқнашиб кетди\nИлон Маск танлов эълон қилди: ғолибга 100 миллион доллар берилади\nКеча, 12:26, Дунё\nКеча, 10:40, Дунё\nКеча, 08:48, Ҳаёт тарзи\nКеча, 10:23, Дунё\nКеча, 09:23, Дунё\nКеча, 11:03, Авто\nШавкат Мирзиёев Бухоронинг «Низомий» маҳалласида қурилган янги уйларни бориб кўрди\n500 дан зиёд корхона раҳбарлари ва бухгалтерларига ўзгаришлар тушунтирилди\nХодимларнинг салкам 260 млн. сўмлик иш ҳақлари ундириб берилди


Қирғизистондаги Қумтор конида бир ой барча ишлар тўхтатилди\nҚумтор конида 1 декабрь, кўчки юз бериб компаниянинг бир нечта ходими бедарак йўқолганидан бери барча ишлар тўхтатилди. Компания матбуот котиби Марина Гаврилованинг хабар қилишича, ҳозирча иш режаси тасдиқланмади ва ишлар қачон бошланиши ҳам номаълум.\n«Ҳозирча ишлашга рухсат йўқ, ҳаммаси тўхтатилган», - дейди Гаврилова.\n1 декабрь куни эрта тонгда “Қумтор” конининг “Ялангбош” участкасида кўчки юз берди. Ходимлар эвакуацияси вақтида икки кишининг йўқлиги аниқланди. ФВВ хабарига кўра, қидирув ишлари ҳамон давом этмоқда.\n«Қумтор» кони Қирғизистондаги йирик олтин қазиб олувчи корхона ҳисобланади, уни Канаданинг Centerra Gold Inc.ширкати бошқаради.\nҚумтор Оқ-Шийрак тоғ тизмасида жойлашган. Ўз вақтида СССР атласида умумий майдони 436 квадрат километрни ташкил қилувчи ҳудудда 165 музлик борлиги қайд қилинган эди. Шундан Петров (68,5 квадрат километр), Давыдов (11,6), Борду (5,9), Ялангбош (5,5) ва Сари-Тор (3,3) музликлари «Қумтор Голд компани» корхонаси фаолият юритадиган участкаларга тўғри келади. Мазкур бешта музлик Оқ-Шийрак ҳудудининг 23,3% ни ташкил қилади. Парламент томонидан 2017 йилда ҚР Сув кодексига киритилган ўзгаришларга кўра, «Қумтор Голд компани» Ялангбош ва Давидов музликларини кўчиришга рухсат олган.


Қуддусдаги трамвай бекатида отишма содир этилди\n14:57 / 09.10.2016\nҚуддуснинг Гиват а-Тахмошет туманидаги трамвай бекатида номаълум шахс томонидан ўт очилиши оқибатида 8 киши жароҳатланди. Бу ҳақда NEWSru.co.il сайтида хабар берилган.\nЖабрланганлардан 2 нафари (улардан бири полициячи, бири йўловчи аёл) оғир аҳволда қолмоқда.\nПолиция маълумотига кўра, террорчи Хаим Бар-Лев хиёбонидаги трамвай бекатига оқ автомобилда келган ва тўпланиб турган кишиларга ўт очган. Шундан сўнг Қуддуснинг араблар истиқомат қиладиган Шайх Жароҳ мавзесига жўнаб кетган.\nМахсус хизмат вакиллари уни таъқиб қилиш чоғида отиб ўлдиришган. Унинг шахси аниқланган. У Қуддусдаги Сильван кварталида истиқомат қилиб келган 39 ёшли араб бўлган. Унинг автомобилидан М-16 винтовкаси ҳамда граната топилган.\nотишма Қуддус трамвай бекати


Ўзбекистон чемпионатининг энг яхши боксчисига Руфат Рисқиев кубоги берилиши йўлга қўйилди\n24 октябрь, 2019, 11:30 349\nБокс бўйича Ўзбекистон чемпионати старт олди.\nХабарингиз бор, кеча катталар ўртасида бокс бўйича Ўзбекистон чемпионати старт олди. Ўзбекистон бокс федерацияси томонидан ушбу турнир ажойиб тарзда ташкил этилмоқда. Очилиш маросими, ташкилий жиҳатларига профессионал тарзда ёндошилган. Таъбир жоиз бўлса, хеч қандай Олимпиада ёки жаҳон чемпионатларидан қолишмайди. Айниқса, чемпионатнинг энг яхши боксчисига, Руфат Рисқиев кубогининг берилиши, федерация томонидан йўлга қўйилган энг ажойиб воқейликдан бири бўлди.\nҲакамлик борасида ҳам олдинга силжиш бор. Яъни, кийиниш тартиби, умуман олганда барча томонлама қусур топишингиз амримаҳол. Қолаверса, ҳакамларнинг жангларни бошқариши, рингдаги ҳатти-ҳаракатлари ҳам ёрқин таассурот қолдирди. Бу борада ҳам бокс федерацияси салмоқли ишларни амалга оширганлиги кўриниб турибди.\nЯна шуни алоҳида таъкидлаб ўтиш лозим-ки, мажмуада бир қатор ўзбек бокси фахрийларини ҳам кўриш мумкин эди. Албатта, кексаларга эътибор жуда ҳам муҳим. Шу нуқтаи назардан ташкилотчиларнинг бу жиҳатга эътибор қаратганлиги ҳам таҳсинга сазовордир. Бир сўз билан айтганда барчаси идеал кўриниш олган. Ўйлаймизки, чемпионат якунига қадар шундай ижобий тарздаги ёндашув давом этади.


Нью-Йоркда БМТнинг 62-Бош ассамблеяси иш бошлади.\nАссамблеянинг очилиш маросимида нутқ сўзлаган БМТ бош котиби Пан Ги Мун жаҳон бир қанча жиддий муаммолар билан юзланаётганини таъкидлади. Шунингдек, у Мьянма ҳарбий хунтасини намойишчиларга куч ишлатмасликка ва босиқ бўлишга чақирди.\nАҚШ президенти Жорж Буш ҳам ўз нутқида Мьянмадаги воқеаларга тўхталиб, бу давлатга нисбатан санкциялар қўллашга даъват этди.\nБош ассамблеяда Эрон президенти Маҳмуд Аҳмадийнажотнинг ҳам маъруза қилиши кутиляпти.


Ўзбекистон Қаҳрамони Эркин Воҳидов оламдан ўтди.\nИжодий фаолияти давомида «Тонг нафаси» (1961), «Қўшиқларим сизга» (1962), «Юрак ва ақл» (1963), «Менинг юлдузим» (1964), «Муҳаббат» (1976), «Келажакка мактуб» (1983), икки жилдли сайланма («Муҳаббатнома» ва «Садоқатнома», 1986), «Куй авжида узилмасин тор» (1991), «Яхшидир аччиқ ҳақиқат» (1992) каби шеърий тўпламлар нашр қилдирган шоир Беҳбудий, Чўлпон, Авлоний, Қодирий сингари маърифатпарварларнинг 60-йиллардаги ижодий давомчиси сифатида ўзбек адабиётида ўз изини қолдирди.\nУнинг «Орзу чашмаси», «Нидо» (1964), «Қуёш маскани» (1970), «Бахмал» (1974), «Руҳлар исёни» (1978— 79), «Тошкент садоси» (1983) каби асарлари ўзбек достончилигининг етук намуналаридан ҳисобланади.\n«Ўзбегим» қасидаси (1968) эса коммунистик мустабид тузум даврида миллий уйғонишимизга баракали таъсир кўрсатган.\nУ «Буюк хизматлари учун» ордени билан мукофотланган (1997). Ҳамза номидаги Ўзбекистон Давлат мукофоти лауреати (1983).\nNamnews.uz сайти таҳририяти марҳум шоирнинг оиласига ва яқинларига ҳамдардлик билдиради.


Деҳқонлар Пастдарғом ҳокимидан дод демоқда\nОзодбек 23 февраль куни Ўзбекистон Президенти девони ва Бош прокуратура биноси Самарқанд вилоятининг Пастдарғом туманидан келган бир гуруҳ деҳқонлар томонидан пикет қилинди.\nМаълум бўлишича, норозилик чиқишида 25 киши иштирок этиши кутилган эди. Бироқ фақат беш кишигина пикет жойига етиб келган. Қолганлар ички ишлар ходимлари томонидан мажбурий равишда Самарқандга қайтариб юборилган.\nПикетчиларнинг сўзларига қараганда, улар фермер хўжалиги тузиш учун ер олган, аммо ҳоким ерни тортиб олиб, пора эвазига бошқаларга бериб юборган. Деҳқонлар ҳокимнинг бу қарори юзасидан судга мурожаат қилган. Суд масалани улар фойдасига ҳал қилсада, суд қарори ижро этилмай келмоқда.\nПикетда кузатувчи сифатида иштирок этган “Эзгулик” инсон ҳуқуқлари жамияти раисаси Васила Иноятованинг таъкидлашича, жамият Пастдарғом ҳокимининг ер ажратишдаги ноқонуний ҳаракатларидан хабар топгач, бу масала юзасидан Президент девони ва Бош прокуратурага мурожаат қилган. Лекин улардан жавоб бўлмаган.\nПикет иштирокчиси Тоир Умаровнинг айтишича, Пастдарғом туманидаги маҳаллий амалдорлар фермер хўжаликларини тузишга интилаётган кўплаб деҳқонларга тўсқинлик қилмоқда. Ҳақини талаб қилиб, юқори идораларга шикоят этганлар эса тақиб ва тазйиққа олинаётир. Қолаверса, деҳқонларга 1-2 йиллаб маош берилмаяпти.\nБош прокуратура ходимларидан бири пикетчиларнинг талаблари билан танишгач, улардан икки нафарини қабулхонага таклиф этди. Қабулхонада бўлган Т.Умаров билдиришича, прокуратура ходими барча талаблар бўйича ариза билан мурожаат қилиш лозимлигини айтган. Бироқ пикетчилар бу талабга кўнмаган.\nДеҳқонлар шу куни пикетни Президент девони олдида давом эттирди.


Газ босимининг пастлигига об-ҳаво айбдорми? - Истеъмолчилар ҳуқуқларини ҳимоя қилиш Агентлиги\n“Ҳудудгаз Самарқанд” газ таъминоти филиали томонидан кўрсатилаётган хизматлардан норозилиги бўйича Ургут туманида истиқомат қилувчи Л.Н.Истеъмолчилар ҳуқуқларини ҳимоя қилиш агентлигининг 1159 ишонч телефонига мурожаат қилди. Дарвоқе, дастлаб истеъмолчи ҳудудга хизмат кўрсатувчи газ таъминоти корхонасига мурожаат қилган, аммо газнинг пастлигига об-ҳавонинг кескин камайиб кетганлигини баҳона қилишган холос.\nАгентликнинг ҳудудий тузилмаси “Ургуттумангаз” бўлими билан биргаликда истеъмолчи хонадонида бўлиб, аризани ўрганишди. Ҳақиқатан ҳам аризада келтирилганидек, табиий газ босими пастл,хоналар совуқ. Табиий газ таъминотидаги муаммо ва камчиликларни бартараф этиш учун масъул ходимлардан иборат гуруҳ мазкур туманнинг барча маҳаллаларида газни бошқариш пункти – ГБПларни бир меъёрга келтириш ишларини бошлаб юбордилар. Бугунги кунда газ босимини кўтариш, режим созлаш бўйича ишлар олиб борилмоқда.\nМаълумот ўрнида: Ўзбекистон Республикаси “Истеъмолчиларнинг ҳуқуқларини ҳимоя қилиш тўғрисида”ги Қонуннинг 19-моддасига асосан ишни бажариш, хизмат кўрсатиш тўғрисидаги шартнома шартлари бузилган тақдирда истеъмолчининг ҳуқуқлари белгилаб берилган. Унга кўра ижрочи айрим турдаги ишларни бажариш (хизматлар кўрсатиш) қоидаларида ёки шартномада белгиланган муддатда, ҳажмда ва сифатда ишни бажариши (хизмат кўрсатиши) шарт.\nCategories: Муаммо: мурожаат ва натижа, Янгиликлар 03.02.2021


Тушда илон улдирса нима бўлади - Туш таъбири\nТушда илон улдирса нима бўлади\nАгар сиз тушда илонни ўлдирсангиз бу тушни тўғри таъбир қилишда атрофдаги воқеаларни эслаш керак бўлади. Кўпгина таъбирларда бундай тушга келадиган фойдага ёки ҳаётий келадиган катта энергияга деб айтилади. Шарқ маданиятида илон моддий кирим ва мустаҳкам соғлиқ деб таъбир қилинади.\nТушди илон улдирса нима.\nИлонни ҳар қайси ҳолатда ўлдирилганига қараб таъбир қилиш энг тўғриси саналади. Албатта атрофдаги бўлган воқеаларни ҳам ҳисобга олиш керак бўлади. Шунда нкейингина бу тушга тўғри таъбир қилса бўлади. Вангани туш таъбирида илон айёрлик ва ёлғонни билдиради дейилади. Агар тушда илон улдирилса, ёмонлик устидан ғалаба қозонишга деб айтилади. Илон сизни тушда тишлаб олса бу бўладиган қийинчиликка дейилади.\nМиллерни туш таъбирида илонни ўлдириш. Миллерни фикрича бундай туш энг афторитетга эга бўлган туш деб айтади. Уни айтишича тирик илон бу одамлар учун ҳақиқий ҳавф келишига экан. Агарда туш кўрувчи илонни тушда ўлдирса, демак ёқимли янгиликларни кутсин экан. Бундай тушдан сўнг нафақат сизга ёқимли ҳабар келиши, балки ҳаётий катта энергия, фаоллик ва кўтарилган энергияни сезасиз дейилади. Яқинларингиздан кимдур касал бўлиб ётган бўлса, бундай тушдан сўнг тузалади деган ҳабар келишидан дарак беради.\nНострадамус туш таъбирида илон. Бундай тушни яъни илон ўлиши яқин орада ҳаётда бўладиган ўзгаришларга дейилади. Бунда нафақат ташқи ҳаёт балки ҳаётга назар, ишонч ва ҳамма нарсага бўлган назар ҳам ўзгариши ҳақида назарда тутилади. Балки мулоқат доирасини кенгайтириши, янги дўстлар ортириши ва шу билан бирга ўзига ёқган иш билан шуғулланиши дейилади. Ҳамма туш таъбирлари каби бундай тушни тўғри таъбир қилиш учун атрофдаги воқеаларни ҳам кўриб чиқиш керак бўлади. Мисол учун: илон шу инсонга судралиб келаётган вақтда ўлдирса бу ички бўлаётган қаршиликни англатади. Кейинчалик сизга қийин бир танловни қилишингиз ва танлашингиз керак бўлади.\nТушда илон улдирса нима бўлади.\nАгарда сиз илон уйини бузган бўлсангиз, туш кўрувчи кимдандур қутилмоқчи экан. Бу сизни ёқтирмаган одамингиз бўлиши шарт эмас. Бу одам сизни қариндошингиз ёки ортингиздан ёмонлик қилаётган инсон бўлиши ҳам мумкин. Агарда илон бахайбат бўлса, унда бу туш нимададур адашишни англатади. Ўнгингизда катталарга қулоқ солинг, чунки илон донолик белгисидир. Агарда сизга илон овоз билан яқинлашиб келаётган бўлса, бу руҳий чарчаганни англатади. Илон сувда ўлиб ётган бўлса, бу атрофдаги бўлаётган нарсаларга бафарқлигини англатади.\nТушда кора илон курса нимани англатади?\nТушда аждар кўрса нимани англатади?


Ўринбосар – нопок йўлда - Huquq.uz\nЎринбосар – нопок йўлда\n13:34 - 12.05.2021\nКоррупция – жамият тараққиётига рахна солувчи иллат. Мамлакатимизда бу иллатга қарши қатъий кураш олиб борилмоқда. Шунга қарамай, орамизда бу балога гирифтор бўлаётганлар учраб туриши ачинарлидир.\nОйбек Ўлмасов (исм-фамилияси ўзгартирилган) 2017 йилда Мажбурий ижро бюросига ишга қабул қилинди. Самарали меҳнати туфайли ижрочиликдан тезкор ходим ва туман бўлими бошлиғининг ўринбосари лавозимигача кўтарилди. Аммо амал юкини кўтара олмади шекилли, нопок йўлга кирди.\nМаълум бўлишича, масъулияти чекланган жамият раҳбари Аслиддин Умрзоқов бўлим бошлиғининг ўринбосарига илтимос билан мурожаат қилади. Яъни, жамиятга ҳисобланган салкам 900 млн. сўмлик солиқни ёпиб бериш ёки йўқ қилишни сўрайди. Ойбек бу ишни 3000 АҚШ доллари эвазига ҳал қилишини айтади. Бунга рози бўлган жамият раҳбаридан дастлаб 1000 доллар ва 2 230 000 сўм пулни олиб ишлатиб юборади. Қолган пулни ҳам тезроқ беришини сўрайди. Аммо ниятига етолмайди. Мазкур ҳолат юзасидан ўтказилган тадбирда жамият раҳбаридан 2000 доллар олаётган вақтида ҳуқуқни муҳофаза қилувчи идора ходимлари томонидан ушланади.\nЖиноят ишлари бўйича Наманган тумани судида бўлиб ўтган очиқ суд мажлисида Ойбек Ўлмасов айбли деб топилди. Суднинг ҳукми билан унга 2 йил муддатга мансабдорлик лавозимларида ва моддий жавобгарлик юклатилган вазифаларда ишлаш ҳуқуқидан маҳрум қилинган ҳолда 5 йил озодликдан маҳрум қилиш жазоси тайинланди.


Ўзбекистон Президентининг АҚШга расмий ташрифи дастуридан ўрин олган тадбирлар ҳақида маълумот берилди - Халқ сўзи\nЎзбекистон Президентининг АҚШга расмий ташрифи дастуридан ўрин олган тадбирлар ҳақида маълумот берилди\n10:05 15 Май 2018 Сиёсат\nДавлатимиз раҳбари Шавкат Мирзиёевнинг АҚШга илк расмий ташрифини ёритиш бўйича Вашингтонда ташкил этилган Матбуот марказида брифинг ўтказилди. Унда Президентнинг Матбуот котиби Комил Алламжонов бўлажак ташриф доирасидаги тадбирлар ҳақида қуйидаги маълумотларни тақдим қилди:\nЎзбекистон Республикаси Президентининг АҚШга расмий ташрифи 15 май куни бошланади. Давлатимиз раҳбарини Вашингтондаги “Эндрюс” аэропортида АҚШ Давлат департаменти раҳбарияти кутиб олади.\nБу ташрифга ҳар икки томон ҳам катта эътибор билан қарамоқда. АҚШ маъмурияти Ўзбекистон Президенти ташрифини тарихий, дея баҳоламоқда.\nПрезидент Шавкат Мирзиёев 16 май куни Оқ уйда АҚШ Президенти Дональд Трамп билан учрашади. Музокаралар аввал тор доирада, кейин кенг доирада бўлиб ўтади. Кенг доирадаги музокараларда Ўзбекистон ҳамда АҚШ расмий делегацияси вакиллари қатнашади, сиёсий, савдо-иқтисодий, инвестициявий ва бошқа соҳалардаги ҳамкорликни ривожлантириш масалалари муҳокама этилади.\nТашриф давомида 40 дан ортиқ ҳужжатлар қабул қилиниши, жумладан, умумий қиймати 8,5 миллиард долларлик савдо-иқтисодий ҳамда инвестициявий битимлар имзоланиши режалаштирилган. Бу рақамлар, албатта, ташриф давомида ўзгариши мумкин. Бу ҳақда қўшимча маълумот берилади.\nШу куни кечқурун Ўзбекистон томонидан расмий қабул маросими ўтказилади. Бу ерда АҚШ маъмурияти раҳбарияти, вазирлик ва идоралар, йирик компания ҳамда корпорациялар раҳбарлари иштирок этади.\nПрезидентимиз 17 май куни Пентагонга ташриф буюриб, АҚШ мудофаа вазири билан музокара ўтказади. Капитолийда конгрессменлар ва сенаторлар билан учрашиб, мамлакатларимиз ўртасидаги ҳамкорликни ҳар томонлама мустаҳкамлаш масалаларини муҳокама қилади.\nШавкат Мирзиёев Жаҳон банки Президенти билан ҳам учрашиб, юртимиз иқтисодиётига инвестиция жалб этиш бўйича музокара олиб боради.\nВашингтон, Америка Қўшма Штатлари


Абдували Қутбиддинов. Ватанни севиш илми (2011) - www.ziyouz.uz\nБош саҳифа МатбуотҲозирги давр матбуотиАбдували Қутбиддинов. Ватанни севиш илми (2011)\n«Икки дарё оралиғидаги жаннат». «Яратган ярлақаган манзил». «Тўрт фаслнинг тўрт гулзори». Яна… шунга ўхшаш ва бундан-да пурмаъно, самимий, ҳайрат ва парвоналик билан айтилган юзлаб таърифлар бор она Ватанимиз ҳақида.\nБаъзан ўйлаб қоласан, юртимиз шу қадар гўзал бўлмаганида, тарихий мусибатлардан ҳам қутулиб қолармидик. Не-не босқинчилар кўз олайтириб аждодларимиз истеъдоди ҳамда табаррук тупроғимиз меҳридан яралган бойликларни талон-торож қилиш мақсадида қилич кўтариб келмасмидилар?\nЛекин бу ўйловлар шунчаки оний, баъзида инсон хаёлига ёпирилиб келадиган пуч хаёллар каби зум ўтмай ўчиб кетади. Аслида, шу азиз тупроқда ётган етмиш етти пуштимиз ва биз — яшаётганларнинг, эртага навбати етиб келадиганларнинг номаи аъмолига — шу буюк Ватанни, нозанин, малаксиймо диёрни кўз қорачиғидек асраш, унинг зеболигини қиёмат қадар авайлаш ёзилган.\nПаҳлавон Маҳмуд дейди:\n“Кимдаки бўлмаса замона ғами,\nЁ оламда эмас, ё одам эмас”.\nВоқеан, юрт фарзанди замон билан ҳамнафас, ҳамқадам, унинг қувончу ташвишларига шерик бўлиб, ҳар дақиқада зарурат туғилса жонини беришга тайёр бўлмаса – бу жуда ҳам қайғули. Ватанга муҳаббат, унга садоқат инсон учун инсонийлик тахтидир. Бу тахтга ўтирганлар Ватандан ҳеч нарса сўрамайдилар, аксинча, мен Ватанга нима бердим дея, ўзларини юрт равнақи учун сафарбар этадилар.\nЧунончи, унутмайликки, Ватан дея наъра тортиб, умрининг ҳар бир лаҳзаси муқаддас тупроғимизнинг шаъни, ор-номусини ҳимоя қилиш билан ўтган, Самарқандни мўғуллар истило қилганидан сўнг то халок бўлгунича бирор марта кулмаган, қовоғини уйиб қутурган арслонлар галасига доимо шердай ташланган мингйилликлар қаҳрамони Жалолидин Мангуберди бизнинг бобокалонимиздир. Бинобарин, унинг ҳаёти биз учун Ватанни севиш илми, уни қадрламоқ санъати, ҳақиқий фарзандлик мактабидир.\nЖалолиддин Мангуберди ҳақида жуда кўп асарлар ёзилган. Қаҳрамонликлари эл оғзида достон бўлиб афсоналарга айланган. У отаси Муҳаммад Хоразмшоҳнинг катта ўғли сифатида муҳорабаларда пишган, етук саркарда бўлиб танилган эди. Шу боис, ҳаммадан олдин Чингизхон қўшинлари кундан-кунга кучайиб бораётгани ва кун келиб Осиёнинг энг гуллаб-яшнаган ўлкасига ҳамла қилиши мумкинлигини билар, бу ҳақда отасига, сарой аъёнларига айтар, қўшинларни қалъаларга бўлмасдан, барини бир жойга тўплаб, чегарани мустаҳкамлаш зарурлигини уқтирар эди. Аммо, таассуфларки, буюк саркардага замон пешволари ишонишмади. Боз устига, унга туҳматлар ёғдириб, тахтдан маҳрум қилишга интилишди. Душманга қарши бирлашиш ўрнига шахсий манфаатлар, ўткинчи ҳою ҳавасларга берилдилар. Мўғуллар Жалолиддин айтгандек, бирин-кетин қалъаларни кулини кўкка совурди. Қудратли қўшинидан айрилгач, Орол денгизидаги ороллардан бирига яширинишга мажбур бўлган Муҳаммад Хоразмшоҳ тарихий хатосини англаб етди. Юртининг оёқ ости бўлишига йўл қўйганидан изтироб чекиб, оғир хасталикка учради. Тўнғич ўғли Жалолиддинни ҳузурига чақириб, тахтни унга топширди. Ватан озодлиги учун сўнгги томчи қони қолгунча курашишини сўраб оламдан кўз юмди.\nЖалолиддин айнан шу лаҳзада илк бор шердай наъра тортган бўлса ажабмас. Дастлаб 300 садоқатли йигити билан мўғулларнинг 700 кишилик бўлинмасини Нисода янчиб ташлайди. Бутун шарқ олами салтанатларига номалар йўллаб ваҳший галаларга қарши кураш йўлида бирлашишга даъват этади. Чор-атрофдан минг-минглаб уйи куйган, қишлоғи харобазорга айлантирилган мард ўғлонлар келиб султон аскарлари сафига қўшилади. Кўп ўтмай Кандаҳорни қамал қилиб турган мўғул қўшинларига ҳамла қилишади. Барини ер тишлатади. 1221 йили Валиён қалъасига ҳужум қилаётган босқинчилар тор-мор этилади. Ниҳоят, Чингизхоннинг моҳир саркардаси Шикки Хўтухи нўённинг жанговар қўшинини пухта ўйланган ҳарбий стратегия эвазига енгишади. Айтиш жоизки, бу мағлубият чингизийларнинг Марказий Осиё сарҳадларида учраган илк мағлубияти эди.\nШундан сўнг Чингизхон жазавага тушади. Эҳтимол, шу пайтда у Муҳаммад Хоразмшоҳ ўғли Жалолиддинга ўз қўшинини бир неча йил олдин ишониб топширганида чегарадаёқ мўғуллар мағлуб бўлиши муқаррарлигини ўйлаб қўрқиб кетгандир. Таассуфки, Жалолиддиннинг деярли кўнгиллилардан иборат қўшини пухта тайёргарлик кўрган қўшинга қўққисдан ҳужум қилавериш оқибатида ҳолдан тойган эди. Бундан фойдаланган Чингизхон Жалоллидин ва унинг аскарларини Ҳинд дарёси қирғоғига сиқиб келади. Саркардаларига Жалолиддин ва унинг оиласини асир олишларини буюради. Нақл қилишларича, шунда Чингизхон тасаввурига сиғдира олмаган ҳодиса юз беради. Жалолиддин оиласини дарёга чўктиради. Қилич яланғочлаб ваҳший тўдалар орасидан тўрт минг йигити билан ёриб ўтиб оти билан дарёга сакрайди. Дарёнинг ўртасида от тўлқинлар устига отилиб чиқади. Жалолиддин қиличини Чингизхонга қаратиб қатъият билан силтайди. Нақл қилинишича, Чингизхон буни кўриб “Ота ўғил шундай бўлиши керак!” деган экан.\nЖалолиддин шундан кейин ҳам Чингизхон қўшинларига тинимсиз зарбалар бераверади. Аммо унинг шарқ халқлари орасида “халоскор” сифатида чексиз ҳурмат-еътиборга сазовор бўлаётгани ҳукмдорларга ёқмайди. Жалолиддин кўтарган озодлик байроғи остида бирлашиш ўрнига, унга қарши жанг қилишга аҳд қилишади. Натижада Жалолиддин ҳам шарқ ҳукмдорлари, ҳам мўғул босқинчиларига қарши курашишга мажбур бўлади.\nУнинг энг сўнгги жанги ҳам босқинчиларга қарши кечади. Яраланган, қилич кўтаришга ҳоли қолмаган буюк инсонни мукофот олиш илинжида юрган бадбахт кимса хиёнаткорона равишда ўлдиради.\nЖалолиддин Мангуберди ҳалок бўлгач, шарқ осмонини қора тутун қоплайди. Яримта ойга ўхшаш оловли қилични кўтариб, мазлум халқларни ҳимоя қилишга қодир бошқа мард топилмайди. Султоннинг ишончини сотган ҳукмдорлар ҳам мўғуллар қўлида ҳалок бўлишади. Ачинарлиси, бирор миллат, элу элатдан Жалолиддиндек саркарда Соҳибқирон Амир Темурга қадар етишиб чиқмайди.\n1998 йилда Жалолиддин Мангуберди таваллудининг 800 йиллигини нишонлаш тўғрисида Вазирлар Маҳкамасининг қарори эълон қилинади. Унда Жалолиддин Мангуберди жасоратини, тарихимизда тутган беқиёс ўрнини, Ватанга муҳаббатини, ёрқин хотирасини эъзозлаш ва қадрлаш, тарғиб-ташвиқ қилиш билан бир қаторда унинг шарафига Урганч шаҳрида ёдгорлик мажмуасини барпо этиш белгилаб берилади. 1999 йил, 5 ноябр куни давлатимиз раҳбари ушбу ёдгорлик мажмуаси очилишига бағишланган тантанали маросимда нутқ сўзлаб, шундай деган: “У бизнинг озодлигимизга, истиқлолимизга тажовуз қилмоқчи бўлган ҳар қандай ёвуз кучга қарши тик туриб курашишга, мардона зарба беришга қодирлигимизнинг тасдиғи ва тимсолидир.\nБу баҳодир зотнинг муборак номи, унинг қаҳрамонлиги келажак авлодларга, биринчи галда сиз билан бизга, тарихий хотира олдида бошимизни мағрур тутиб яшамоғимиз учун тўла ҳуқуқ беради”.\nҲа, Жалолиддин Мангуберди бизга ғурур бахш этган зот. Ўз навбатида Султон Жалолиддин Истиқлол туфайли қадр-қиммат, эҳтиром, эъзоз топгани ҳам айни ҳақиқат. Муаррих Насафийнинг Жалолиддин Мангуберди ҳақида ёзган китобида қуйидаги жумлалар бор: “Унинг ботирлигига келганда айтиш керакки, султон арслонлар орасидаги энг кучли шер эди. Бир сўзли, кек сақламайдиган, очиқ кўнгил, тўғри одам эди. У жиддий шахс эди.” Илло, Ватанимиз тинчлигини қўриқлаётган ҳарбийларимизнинг ҳам ҳар бири ана шу таърифга мос эканига ишонгинг келади. Чунки озод юртимизнинг ҳар бир фарзанди қалбида Жалолиддин Мангубердидан мерос — жасорат ва Ватанга муҳаббат машъаласи бор.\n“Ҳуррият” газетасидан олинди (2011).\n← Аввалги Аввалги Шавкат Раҳматуллаев. Луғат — тилнинг кўзгуси (2009)\nКейинги → Кейинги: Миркарим Мирсовуров. Муқобил энергия имкониятлари (2012)


06 август 2020, Тошкент вақти: 03:09\nИроқнинг Курдистон мухтор минтақаси сайловчилари мустақиллик референдумида овоз бермоқда. Расмий Бағдод эса мамлакат яхлитлигини сақлаб қолиш учун курашиши ва нефть сотувидан тушаётган даромад ажратмаларини қисқартиришини айтиб таҳдид қилмоқда.\nКурдистон минтақаси ҳукумати (КВҲ) раҳбари Маъсуд Барзоний 25 сентябрь куни ҳеч қандай ҳуқуқий кучга эга бўлмаган референдум мустақиллик учун узоқ муддатли музокараларнинг дастлабки босқичидир, деди. Ушбу минтақа 1991 йилдан бери мухторият мақомига эга ва Ироқдаги исломий экстремистларга қарши урушга кўп ҳисса қўшди.\nЭрталаб соат 8 дан бошлаб рўйхатдан ўтган 5,3 миллион сайловчи овоз бериши учун 12 мингга яқин сайлов участкаси очилди. Овоз бериш кабиналарининг 12 соат очиқ туриши режалаштирилмоқда.\nРеферендум дастлабки натижаларининг овоз берилганидан 24 соат ўтиб маълум қилиниши кутилмоқда. Лекин унда асосий кўпчиликнинг “Ҳа” деб овоз беришига деярли ҳеч қим шубҳа қилмаяпти.\nМаъсуд Барзоний ҳуқуқий қимматга эга бўлмаса-да¸ бу референдум Бағдод билан музокараларга асос бўлишига умид қилмоқда:\n- Референдумдан мақсад чегараларни белгилаб олиш ёки бирор жойда қарор топган ҳолатни бировга тиқиштириш эмас. Биз референдумдан сўнг Бағдод билан батафсил мулоқот жараёнини бошлашга тайёр бўламиз¸ деди минтақа ҳукумати раҳбари жумладан.\nБМТ билан Ғарб мамлакатлари хавотири\nБМТ, АҚШ ва бошқа Ғарб мамлакатлари ушбу референдумнинг "Ислом давлати" (ИД) экстремистик гуруҳига қарши урушдан чалғитиши ва баҳсли ҳудудларда тартибсизликлар келтириб чиқаришидан хавотир билдирди.\nШунингдек, референдумга шиалар кўпчиликни ташкил қилувчи Ироқ ҳукумати, қўшни Туркия ва Эрон ҳам қарши чиқмоқда. Туркия ва Эрон мустақиллик референдуми ўз ҳудудидаги курдлар орасида ҳам сепаратчилик кайдиятини кучайтириб юборишидан чўчимоқда.\nТуркия Ташқи ишлар вазирлиги 25 сентябрь куни тарқатган баëнотда, Ироқ Курдистонида ўтказилаётган референдум Туркия миллий хавфсизлигига таҳдид қиладиган бўлса, халқаро ҳуқуқ меъёрларига кўра, “барча чоралар” кўрилиши айтилди.\nИроқ бош вазири Ҳайдар ал-Абодий 24 сентябрь куни телевидение орқали мурожаатида референдумни “конституция ва фуқаролар тинчлигига зид” деб атади:\n-Курд биродарларимиз бир нарсани аниқ билиб олиши керак: Ироқ Курдистонидаги муаммоларнинг аксарияти ички муаммолардир, уларга расмий Бағдоднинг ҳеч қандай алоқаси йўқ. Бинобарин, Ироқдан ажралиб чиқиш даъватлари уларни муракаблаштиради. Курдистон минтақасидаги коррупция ва хўжасизлик оқибатида юзага келган иқтисодий ва молиявий қийинчиликлар чуқурлашади. Мен бу гапларни курдларга қарата айтаяпман: ўз минтақангиз раҳбарларидан нефть сотувидан келаётган пул қаёққа кетаятпи, деб сўраб кўринг”¸ деди Бағдод ҳукумати раҳбари.\nАл-Абодий девони тарқатган баёнотда айтилишича, Ироқ ҳукумати Курдистон ҳукумати олдига халқаро чегара постлари ва аэропортлар назоратини маркази ҳокимият идораларига топшириш талабини қўйди.\nАнқара “бошбошдоқлик”дан огоҳлантирмоқда\nАйни пайтда Эрон Олий миллий хавфсизлик кенгаши матбуот котиби Кайвон Хусравий ўз мамлакати Ироқ ҳукумати илтимосига кўра Курдистон минтақаси билан барча халқаро парвозларни тўхтатганини маълум қилди.\nТуркия президенти Тойиб Эрдўғон Эрон президенти Ҳасан Руҳоний билан телефон орқали референдум масаласини муҳокама қилгани ва у минтақада “бошбошдоқликни келтириб чиқариши” мумкинлигидан хавотир билдирганини айтди.\nБарзоний халқаро ҳамжамиятнинг Курдистон мустақиллигига кескин қаршилиги референдумдан сўнг “узоқ давом этмаслиги”га умид қилаётганини билдирди.\nУ референдум минтақадаги вазиятни беқарорлаштириши мумкинлигини истисно қилди ва минтақадаги чегараларни қайта қўриб чиқишни даъво қилмасликка ваъда берди.\nИроқ курдлари етакчилари референдум расман Курдистон ярим мухтор минтақаси деб аталадиган учта вилоят - Даҳук, Ирбил, Сулаймония ва айрим қўшни ҳудудларда бўлиб ўтишини маълум қилди.\nУшбу ҳудудларга нефтга бой Киркук, Махмур, Ханақин ва Синжар шаҳарлари киради. Курдлардан таркиб топган Пешмерга жангчилари 2014 йили Ироқнинг аксарият қисмини босиб олган ИД жангариларига қарши жангларда бу ҳудудларни ўз назоратига олган эди.\nБарзоний Курдистон мустақиллиги бўйича референдум ўтказилишини билдирди\nТуркия¸ Ироқ ва Эрон курд еткачиларини мустақиллик референдуми оқибатидан огоҳлантирди\nИроқ Олий суди Курдистонда референдум ўтказишни тўхтатди\nБМТ Бош котиби Курдистон мустақиллигига қарши эканини билдирди


Қўлим эгри— бошим эгик - 18 Марта 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nПонедельник, 2017-10-23, 4:33 AM\nГлавная » 2016 » Март » 18 » Қўлим эгри— бошим эгик\nҚўлим эгри— бошим эгик\nЯқиндагина 22 баҳорни қарши олдим. Аммо ортимга назар солиб шу ўтган йилларни таҳлил қилар эканман, қалбим афсус-надоматга тўлади. Юрагимни туб-тубида сақланиб, менга азоб бераётган дардларни кимга айтишни билмай қийналаман...\nМен қишлоқдаги ҳавас қилгулик инсонлар хонадонида туғилдим. Оилада иккинчи фарзандман. Опам турмушга чиқиб кетган. Укам ва синглим бор. Отам туман пенсия бўлимида ишлайди. Мен билган инсонларим ичида отам энг меҳрибон, тўғрисўз ва ҳалол инсон. Уларнинг бировга қаттиқ гапирганларини ҳеч қачон эшитмаганман. Онам эса бироз қатиққўл. Эсимда мактабда ўқиб юрган кезларимизда отам сал кўпроқ пул бериб юборсалар:\n— Намунча эркалатмасангиз? Пулга ўч қилиб қўясиз болаларни, - дердиларда, улар берган пулни ярмини олиб қўярдилар.\nБирор айб иш қилиб қўйсам ҳам кўпроқ отамдан эмас, балки онамнинг танбеҳларидан қўрқардим.\nОтам ҳар доим кўнглимга қарардилар. Қанча пул сўрасам, ўшанча берардилар.\nМактабни тамомлаб, қўшни тумандаги коллежга ўқишга кирдим. Отам мени икки туман орасида қатнаб, қийналмаслигим учун ўша туманда яшайдиган дўсти-амакимникига ижарага қўйдилар. Амаким тадбиркор эди. Уйи яқинида дўкон, чойхона очиб оилавий у ерда ишлашарди. Ўқишдан бўш пайтларим мен ҳам уларга ёрдам бера бошладим. Ишлар кундан кунга ривожланиб бораверди. Бора-бора ўқишга боришга вақт топа олмай қолдим. Йўқ, амаким мени мажбурлагани учун эмас, ўзимда ўқишга бўлган иштиёқ бўлмагани учун ҳам боргим келмасди. Ўқитувчиларим бир неча бор ўқишга бормасам, фанларни ўзлаштира олмай қолишим мумкинлигини, баҳоларим пасайиб кетишини тушунтиришди. Аммо қулоғимга гап кирмасди. Барибир ўз билганимдан қолмадим. Кунлар шу тахлит ўтаверди. Бир куни коллеждагилар мени чақиртиришди. Жуда кўп дарс қолдирганим учун мени курсдан курсга қолдиришмоқчи эканликларини эшитиб дунё кўзимга қоронғу бўлиб кетди: Ота-онам мени ўқишга киргизгунларича озмунча ҳаракат қилишдими? Уларнинг мендан умидлари катта. Коллежни битириб, университетга киришимни, катта одам бўлишимни орзу қилишади. Мен эса курсдан курсга қолиб ўтирсам. Йўқ, бунақаси кетмайди. Нима қилишни ўйлаб бошим қотди. Шундай кунларнинг бирида гуруҳ сардори жонимга оро кирди. Менга ўхшаган бир-иккита талабалар бундай вазиятдан қандай чиқиб кетганликларини айтиб берди. Иложи бор, фақатгина бунинг учун яхшигина пул керак экан. Менда эса бунча пул йўқ. Ўйлай-ўйлай, охири амакимдан сўраб туришга қарор қилдим. Ахир, уларга ёрдам бераман деб, ўқишим қолиб кетдику! Йўқ демасалар керак.\nУйга қатсам, амаким ҳовлидаги танча устида чой ичиб ўтирган эканлар. Салом бериб, секингина ёнларига ўтирдим-да гап бошладим:\n— Амаки, менга озроқ пул керак бўлиб қолди. Агар шу пулни берсам, мени ўқишдан четлаштиришмайди. Ўзингиз биласиз, уйдагиларнинг мендан умидлари катта. Отамдан пул сўрай олмайман. Тўғриси уларга шунча пайт дарс қолдирганимни айтгим келмаяпти.\nАмаким ўқишга бормаганим учун мени койиган бўлдиларда, "майли пул бераман” деди.\nШундай қилиб, бироздан сўнг муаммоларимдан халос бўлдим. Ҳали тин олиб улгурмасидан иккинчи муаммо эшик қоқди: амакимдан олган қарзимни қайтариш муаммоси. Мен уларникида ишлаганим учун ойлик беришмайди. Дадамдан сўрасам йўқ демайдилар, аммо уларга дарс қолдириб, устига-устак амакимдан қарз бўлиб қолганимни айтишга юрагим бетламасди.\nҲафта сўнггида дам олиш куни уйга бордим. Уйдагилар келишимни байрамдек кутиб олишди. Онам турли туман овқату ширинликлар тайёрлаган, гўё "ўқийвериб” толиққан эркатойини ўтқазишга жой топа олмас эдилар. Мен эса уларнинг ишончини оқламаганимдан ич-ичимдан эзилардим.\nМиямда фақат бир ўй айланарди. Қандай қилиб бўлса ҳам пул топиб, амакимдан олган қарзимни қайтаришни ҳақида ўйлардим. Ичкари уйда отам пенсионерларга тарқатиши керак бўлган пул турарди. Бешталар чамаси қопдаги пул, кўзимга мисли кўрилмаган бойлик бўлиб кўриниб кетди. "Мана шу пулдан озгина олиб тураман”. Шу пайт хаёлимга келган фикрдан чўчиб кетдим: Бундай қилиш мумкин эмас. Бу бировнинг ҳаққи, ахир. Аммо бу шайтоний фикр мени тобора ўзига бўйсундира бошлади: Бу ерда пул кўп. Ҳар бир қопдан озгина озгинадан олсам сезилмайди. Шундай қилдим ҳам. Амакимга беришим керак бўлган пулни олдим-да ҳеч нарса бўлмагандек, сумкамга солиб қўйдим. Эртаси куни эса ўқишимга кетдим. Мен кетганимдан кейин отам уйдаги пулларни ишхонасига олиб бориб, пенсионерларга тарқатишлари керак бўлган. Пулларни қайта-қайта санаб чиқишса ҳам кам чиқаверган. Отам "Менга кам пул берибсизлар” деб ишхонадаги ҳамкасблари билан жанжаллашиб қолибдилар. Улар эса ҳеч нарсага тушунмай ҳамма айбни отамга тўнкашибди. Хуллас, мен олган ўша пулларни отамнинг ойлик маошидан ушлаб қолишадиган бўлишибди. Менга эса бундан кейин ҳам ақл кирмади. Уйга ҳар сафар келганимда отам тарқатиши керак бўлган пенсия пулларидан ўмаришда давом этавердим. Бу пулларни қимматбаҳо кийим-кечаклар, телефондаги беҳуда суҳбатлар учун сарфлардим. Ота-онам пуллар қаёққа кетаётганини билмай ҳалак.\nАхийри бир кун сирим очилди. Пуллардан мен олаётганимни отам билиб қолдилар. Уларнинг ўша кунги юз ифодаси ҳамон эсимда. Отамни ҳеч қачон бу аҳволда кўрмаганман. Улардан шу куни умримда эшитмаган ҳақоратли сўзларни эшитдим. Булар ҳам етмагандай отам мени ўласи қилиб калтаклади. Укам ўртага тушиб ажратиб қолмаганида билмадим нима бўларди. Биламан, қилган ишим учун менга бу ҳам кам. Онам мендек нотавонни дунёга келтирганлари учун ўзларини лаънатлар, "Бизни эл-юртга шарманда қилди” деб йиғлардилар. Хуллас, ота-онамдан ўша куни ёмон қарғиш эшитдим.\nТайёр пулдан ўғирлаб ўрганиб қолгандим. На ишлашга, на ўқишга хоҳишим қолмаганди. Ўғирлик қилиш ёмон одат эканлигини ич-ичимдан ҳис этиб турсам-да, ўзимни тўхтатолмасдим. Тана-дашномлар еган калтакларим ҳам тасъсир қилмади. Ҳаттоки улардан кейин ҳам бир неча марта уйимдан пул ўғирладим. Ота-онам билиб қолишиб, "Сен одам бўлмайсан” деб яна танбеҳ беришди. Кошки улардан ижобий томонга ўзгарсам. Пулни кўрсам ўғирламай қўймасдим. Бир куни уйдагилар қўшни туманда яшайдиган опамникига меҳмондорчиликка кетишди. Уйдагилар мени яна эски одатини такрорламасин деб, пулларни уйимиздаги сейфга солиб, хонани қулфлаб кетишибди. Уйда пул борлиги ундан бемалол олишим мумкинлиги тўғрисидаги хаёллар менга тинчлик бермасди. Омборга тушиб, асбоб-ускуналар турадиган эски қутичадан омбурни олдим-да, дераза ойнаси четига маҳкамланган михларни бўшата бошладим. Ойнани олиб пастга қўйдим-да, деразанинг кичкина кўзидан ичкарига сакраб тушдим. Ичкаридан сейфнинг калитини қидира бошладим. Бироз уйни тинтиб, калитни топдим-да, сейфни очиб пулдан яна ўғирладим. Кейин яна ҳеч нарса бўлмагандек, дераза ойнасини жойига маҳкамлаб қўйдим. Уйимдагилар пулга яна тегинганимни орадан икки кун ўтиб билишди. Яна танбеҳлар, калтаклар такрорланди. Отам мени ҳея қачон одам бўлмаслигимни айтди, онам мендек фарзандни қайси гуноҳлари учун берилганимни сўраб худога нола қилар, тинмай энг қўрқинчли қарғишлар билан койирдилар.\nШу орада коллежни ҳам тамомладим. Тенгдошларимнинг айримлари ўқишни университет-у, институтларда давом эттиришар, айримлари мутахасисликлари бўйича иш топиб, ишлай бошлашди. Мени эса ҳеч ҳам ишларим юришмасди. Буларнинг бари сабаби ота-онамдан қарғиш олганим учун бўлса керак.\nБиз қудуқдан сув ташиб ичамиз. Кунлардан бирида қудуққа сув олгани бордим. Икки челак сувни кўтариб, уйга қайтаётганимда бехосдан йиқилиб кетдим. Бирпасда қўлим шишиб, оғрий бошлади. Отам дарҳол вилоят марказидаги шифохонага олиб бориб, қўлимни гипслатиб келдилар. Олти ой гипсда юрганимдан сўнг, яна шифохонага бордик. Мени текширган шифокор гипсни олиб ташламоқчи бўлиб уни ечди-да, аттанг дегандек бош чайқади. Ўтган олти ой ичида қўлим тузалмаган экан. Яна қайтадан гипслаб қўйишди. Ота-онам мени олиб югурмаган жойлари қолмади. Лекин қўлим тузалай демасди. Ундан кейин устма-уст икки марта жарроҳлик амалиётини бошимдан ўтказдим. Биринчи марта кўричак бўлдим, иккинчисида эса умуртқа поғонасидаги диск чуррасидан даволандим.\nМен ота-онамдан қарғиш олганим, номақбул иш қилиб уларни бошини хам қилганим учун мана шу дардларга мубтало бўлдим деб ўйлайман. Улардан минг бор узр сўрайман. Мени кечиришсин. Отам ҳар сафар кечирим сўраганимда "кечирдим” дейдилар, аммо барибир уларнинг олдида уларни гуноҳкор ҳис этавераман. Шуни ҳам айтиб ўтишим керакки, мен кўп марта холам, аммам ва яна бошқа қариндошларимникига бориб, улар йўқликларида уйларига қараб турганман. Аммо бирон марта ҳам уларнинг уйларидан бирор нарса ўғирламаганман. Менда бундай истак ҳеч қачон бўлмаган ҳам. Аммо ўз уйимда турган пулни кўрсам, ундан ҳеч кимга сездирмай олиб қўйгим келаверади. Бу ишнинг нотўғри эканлигини ҳис этиб турсам-да, ўзимни тўхтатиш қўлимдан келмаяпти. Нима қилишни ҳам билмай қолдим, тўғриси. Айни дамда мутахасис ёрдамига жудаям муҳтожман. Менга маслаҳат беринг, ёмон одатимдан қандай халос бўлай?\nКатегория: HIKOYALAR / ХИКОЯЛАР | Просмотров: 544 | | Рейтинг: 0.0/0


Бишкекдаги икки мактабда COVID юқтириб олганлар қайд қилинди - 0\nБишкекдаги икки мактаб ўқувчиларидан тожливирус аниқланди. Бу ҳақда шаҳар мэрияси хабар бермоқда.\nТекширув давомида ўқувчилар вирусни ўз уйларидан юқтириб олганлиги аниқланди. Ҳозирда болалар билан бир синфда ўқиган барча ўқувчилар икки ҳафтага масофадан ўқишга юборилган. Ўқитувчилар ПЦР-тестини топширишга юборилди.\n«Ҳурматли ота-оналар! Агар сизда уйда тожливирусга чалинганлар бўлса, илтимос, дарҳол мактабга хабар бериб, болани барча текширувлардан сўнггина мактабга юборинг. Албатта, бу сизга осон эмас, лекин сизнинг масъулиятингиз бошқа инсонларнинг ҳаёти ва соғлиғига боғлиқлигини унутманг. «, – деб илтимос қилишди мэриядан.\nЭслатиб ўтамиз, 18-январь куни Бишкекда 1, 5, 9 ва 11-синф ўқувчилари мактабга боришни бошладилар.


Ta`lim – "Kattaqo'rg'on tongi"\n20.03.2020 26.03.2020 nashriyot\nЙўл ҳаракати хавфсизлигини таъминлаш тизимини янада такомиллаштириш, йўл инфратузилмасини тубдан яхшилаш, йўллар сифатини ошириш, шунингдек, йўл ҳаракати барча қатнашчилари учун шарт-шароитлар яратиш мақсадида давлат ташкилотлари, корхоналар, меҳнат жамоалари ҳайдовчилари, пиёдалар, айниқса, болалар ўртасида профилактик тадбирларни кучайтириш, транспорт воситаларининг техник ҳолатини ва йўлларнинг аҳволини яхшилаш юзасидан шахримизда салмоқли ишлар амалга оширилмоқда. Олиб борилган профилактик тадбирлар натижаси ўлароқ 2018 йилда 21 та йўл транспорт ҳодисаси содир бўлган бўлса, 2019 йилда 10 та йўл транспорт ҳодисаси содир этилган, 11 тага камайган. Мазкур ҳодисаларда 2018 йилда 3 нафар фуқаро вафот этган бўлса, 2019 йилда…\nКаттақўрғон шаҳар Мактабгача таълим бўлимига қарашли Мактабгача таълим ташкилотларининг хавфсизлик ва ёнғин хавфсизлиги ҳолати шаҳар Фавқулодда вазиятлар бўлими ходимлари томонидан ўрганиб чиқилганда бир қатор камчиликлар кўзга ташланди. Масалан, айрим боғчаларда ёнғин ўчириш қалқонлари тўлиқ жиҳозланмаган, ёнғин ўчиргичлар билан тўлиқ таъминланмаган, айримларида сув ҳавзалари мавжуд эмас. Мавжуд сув ҳавзалари эса сув билан тўлдирилмаган. Бундай камчиликлар фавқулодда вазиятлар содир бўлганда ходимларни чорасиз қолдиради. Юқорида кўрсатиб ўтилган камчиликларни бартараф этиш юзасидан бўлим раҳбарияти ва масъул ходимлари томонидан тегишли тартибда чора-тадбирлар ишлаб чиқилиши лозим. Акс ҳолда бу муаммоларнинг ўз вақтида бартараф этилмаслиги ҳар қандай…\nЁшларга болалик чоғидан китобга меҳр уйғотиш, мустақил фикр ва кенг дунёқарашни шакллантириш уларнинг ҳаёт йўлларида мустаҳкам замин бўлади. Буюк шоир ва мутафаккир А.Навоий ҳазратлари ёзганидек, “Китоб-беминнат устоз, билим ва маънавий юксалишга эришишнинг энг асосий манбаи”. Яхши китоб инсонда Ватанга муҳаббат, миллий ва умуминсоний қадриятларга ҳурмат туйғуларини юксалтириб, яхшилик ҳамда эзгуликка ундайди. Шу боис Президентимиз Ш.М.Мирзиёев томонидан илгари сурилган бешта муҳим ташаббуснинг тўртинчи ташаббуси ёшлар маънавиятини юксалтириш, улар ўртасида китобхонликни кенг тарғиб қилиш бўйича муассасамизда ҳам кўплаб тадбирлар бўлиб ўтмоқда. Яқинда мактабимизнинг 7-“А” синф ўқувчилари томонидан ўзбек адабиётининг намоёндаси, адиб Миркарим…\nJamiyat, Ta`lim, Yangiliklar\n“Мактаб кутубхонаси” туркумидаги “Китобим – офтобим” номли синфдан ташқари ўқиш китоби 1-4-синф ўқувчилари учун мўлжалланган бўлиб, мустақил ўқиш учун ота-оналар болалар билан ишлашда уларнинг билимини ошириш, дунёқарашини кенгайтириш, бадиий асарларни кўпроқ ўқишга йўллашда фойдаланишлари мумкин. Куни кеча мактабимизда ушбу китоб асосида бошланғич синфлар ўртасида танлов ўтказилди. 3 кун давом этган танловда мактабнинг 1,2,3,4-синф ўқувчилари жуда фаол иштирок этдилар. Ўқувчилар дарсдан ташқари ўқиган китоблари асосида шеърлар, эртаклар, топишмоқ, мақоллар, ҳикояларни ёддан айтишди. Айниқса 1-синф ўқувчилари “Эртаклар яхшиликка етаклар”, “Чумчуқ боласи” ҳақидаги ҳикоялар асосида тайёрланган кўринишларни саҳнада маҳорат билан ижро этдилар. Худди…\nФАН ОЙЛИКЛАРИНИНГ АҲАМИЯТИ\nЎқувчиларда муайян бир фан бўйича билим ва кўникмаларни шакллантиришда фан ойликларининг аҳамияти жуда катта. Фан ойликлари доирасида “Кимё, биология ва физика” фан ойлиги муносабати билан муассасамизда ҳам кўплаб тадбирлар, очиқ дарслар, беллашувлар ўтказилди. Жумладан, кимё ва биология фани ўқитувчилари Феруза Махмудова ва Азизбек Инатов томонидан 9 ва 7-синфлар аро мусобақалар ҳамда очиқ дарслар ташкил этилди. Қувонарлиси тадбирларда барча синф ўқувчилари фаол қатнашдилар. 7-синф ўқувчилари ўртасида Биология фанидан бешта шарт бўйича бўлиб ўтган “Билимлар беллашуви” ҳамда 9-синф ўқувчилари ўртасида кимё фанидан “Ўйла, изла, топ” синфлараро танлов ҳам ўқувчиларда катта қизиқиш уйғотди.…\nСЕКТОРЛАР ФАОЛИЯТИДА НАТИЖА ҚАНДАЙ?\nЮртбошимиз ташаббуси билан ҳудудларда ташкил қилинган секторлар бугун қандай фаолият олиб бормоқда? Натижа қандай? Бугун шаҳримизда фаолият юритаётган 2-секторга шаҳар прокурори Шермат Джумаев раҳбарлик қилади. Сектор ҳудудига га 10 та маҳалла, 3 та мактаб, 2 та мактабгача таълим ташкилоти киради. Доимий равишда сектор аъзолари томонидан ҳудуддаги муассасалар, таълим масканларида аҳоли хонадонларида ўрганишлар, сайёр қабуллар, ёшлар билан учрашувлар ўтказиб келинади. 2-умумтаълим мактаби ҳам 2-сектор ҳудудида жойлашган. Мактаб ўқувчилари, ўқитувчилари бу ерда сектор аъзолари томонидан амалга ошириладиган тадбирлар, спорт мусобақалари, турли танловларда фаол иштирок этадилар ва сектор фаолиятидан мамнунлар. Айниқса мактаб ҳудудида …\nҚишнинг совуқ, изғиринли кунлари ортда қолиб, танамизга илиқлик, руҳиятимизга тетиклик ва шодлик бағишлаб ўлкамизга баҳор яшиллик сепини ёймоқда. Айни кунларда юртимиз бўйлаб халқимизнинг урф-одатлари, миллий қадриятларини, қолаверса, яшариш, янгиланиш ва бағрикенгликни ўзида мужассам этган Наврўзи олам шукуҳ таратмоқда. Уч минг йилдан зиёд тарихга эга бўлган Наврўз байрами – баҳор нафасини бошлаб келиши, халқимизнинг онгу-шуурига, қалбига сингиб кетгани, ҳар бир оила ва хонадонга бахт ва шодлик олиб кириши билан биз учун энг қадрли ва энг азиз миллий байрам ҳисобланади. Қолаверса Наврўз байрами ушбу кунларда инсон ва табиат ўртасидаги уйғунлик, она заминга…\nЯқинда шаҳримиздаги 5- Мактабагча таълим ташкилотида бўлиб ўтган тадбир ана шундай номланди. Унда шаҳар ҳокими ўринбосари А.Ибрагимов, мактабгача таълим ташкилотларининг раҳбарлари, соха фахрийлари иштирок этдилар. Дастлаб муассаса тарбияланувчилари томонидан вафо ва садоқат куйчиси севимли шоирамиз Зулфияхоним таваллудининг 105 йиллиги муносабати билан шоира ҳаёти ва ижодига бағишланган саҳна кўринишлари, шеър ва қўшиқлар ижро этилди. Шундан сўнг, “Зумрадойлар давраси” аъзолари ўртасида “Балли қизлар” танови ўтказилди. Танловда қизлар паззандалик, орасталик, эркин мавзу ва бошқа шартлар бўйича беллашдилар. Танлов сўнгида ғолиб қизлар “Энг истеъдодли қиз”, “Энг паззанда қиз”, “Энг оқила қиз”, “Энг ораста қиз”,…\nГул баҳорим яна хуш келдинг, Бедор кутдим сени йил бўйи. Гулларингга махлиё айлаб кетдинг, Онангни тарк этмади баҳорнинг ўйи. Кумуш қиш айамай зулм ўтказди, Ниҳоят яратган сенга етказди. Қўлимга сумалак капкир тутқазди, Золим қиш барибир яна ютқазди. Майсалар нафис кўтарди бошин, Қуёшда сумалак тўкди кўз ёшин. Янгалар пиширди арафа ошин, Қизлар ўсмаларга безади қошин. Адирларда бошланди сайл-томоша, Варраклар учар қатор адир оша, қир оша. Инсонларни қалбида қувонч тоша-тоша, Сумалаклар сузилди бўлиниб коса-коса. Қанча дилга бахш этдинг қувончни баҳор, Сенла гўзал бошланар шудрингли наҳор. Гўзаллик, нафислик фақат…\nАРЗАНДА БЎЛМАНГ, ПАЗАНДА БЎЛИНГ!\nШаҳримизнинг Алишер Навоий номли истироҳат боғида Зулфияхоним таваллудининг 105 йиллиги ва 8-март Халқаро хотин-қизлар байрами муносабати билан Каттақўрғон шаҳар ҳокимлиги, Ўзбекистон Ёшлар иттифоқи шаҳар Кенгаши, шаҳар халқ таълими, 2-сонли мусиқа мактаби, тиббиёт ҳамда педагогика коллежлари ҳамкорлигида ёшлар сайли ташкил этилди. Тадбирга маҳоратли ва матонатли, зукко, серғайрат, билимга чанқоқ, ҳар ишда уддабурон бўлган ўқувчи қизлар қатнашди. Тадбир Зулфияхоним издошлари ўртасида шеърлар танлови, баҳрубайтлар, 2-сонли мусиқа мактаби ва 17-мактабнинг ижодкор қизларининг мусиқали ва бошқа кўнгилочар чиқишлари, спортчи қизларнинг арқон тортиш, югуриш каби кўринишлари билан бошланди. Энг қизиғи, қизлар ўртасида “Арзанда бўлманг, пазанда…\nIqtisodiyot, Jamiyat, Madaniyat, Ta`lim, Yangiliklarkattaqo'rg'on, tongi


14:54 / 14.10.2016\nБирлашган Миллатлар Ташкилотининг янги сайланган бош котиби Антониу Гутеррешнинг баёнот беришича, у Россия ва АҚШни ўзаро яқинлаштириш учун ишлашга тайёр. У бош котиблик лавозимига тасдиқланганидан сўнг, РИА Новости агентлигига берган интервьюсида шу ҳақда сўз юритган.\nБМТ Бош Ассамблеяси Антониу Гутерреш номзодини бутунжаҳон ташкилотининг бош котиблигига тасдиқлаган эди. БМТнинг тўққизинчи бош котиби 2017 йил 1 январидан бошлаб вазифасига киришади.\n"Мен ушбу икки давлат муносабатлари яхшиланишига ишонаман. Улар бошқаларни ҳам ортларидан эргаштириб, мавжуд қарама-қаршиликлар бартараф этилиши мумкинлигига ишонтиришлари учун улкан имкониятга эга бўлади", — деган Гутерреш.\nУ, БМТ бош котиби бўлган вақтда Москва ҳамда Вашингтонни сафарбар қила оладими?, деган саволга Гутерреш шундай жавоб қайтарган: "Имконим даражасида барчасини амалга ошираман".


Калит сўзлар бўйича излаш: Туркия\nЧоршанба, 25 Январ 2017 23:18\n“Шапка инқилоби”нинг илк қурбонлари\n1925 йил 7 декабр. Қишнинг навбатдаги совуқ тонги...\nЭрталaб бир гуруҳ миршаблар Истамбулнинг энг кўҳна туманларидан ҳисобланган Фотиҳдаги бир уй эшигини қоқдилар. Эшикни очган қари аёл махсус полиция кийимидаги кишиларни кўриб ҳайрон қолди.\n-Биз Атиф Хўжани излаяпмиз, - деди миршабларнинг бири.\n-У биз билан бирга маҳкамага бориши керак! - қўшимча қилди бошқаси.\nАтиф Хўжа ва унинг яқинлари миршаблар қандайдир арзимас нарса бўйича келган деб ўйлашди.\nЯкшанба, 18 Декабр 2016 12:07\nТУРКИЯ: Дунёвий тараққиёт ва мафкуравий таназзул...\nХХ аср бошларида Туркияда содир бўлган воқеалар наинки мамлакат ижтимоий, сиёсий ҳаёти, балки маърифий, ахлоқий муҳити муҳитини ҳам тубдан ўзгартириб юборди. Бир неча йил ичида асрлар давомида ҳукмронлик қилган Усмонийлар салтанати барбод бўлди. Унинг ўрнида Туркия деб ном олган янги дунёвий мамлакат юзага келди. Янги дунёвий мамалкатда амалга оширилган дастлабки ислоҳотлар фуқароларни исломий ўзлигидан маҳрум қилишга қаратилгани билан оғриқлидир. Бунинг аччиқ ҳосиласи ҳалигача мусулмон дунёсида сезилиб турибди. Орадан бир асрга яқин вақт ўтганига қарамай Туркияда мафкура жиҳатидан ҳам фирқаланиш давом этмоқда.\nШанба, 03 Декабр 2016 06:45\nТУРКИЯ: Янги конституция лойиҳаси\nТуркиядаги Адолат ва Ривожланиш Партияси Бинали Йилдирим ва мухолиф Миллий Ҳаракат Партияси Девлет Бахчели етакчилигида давлатнинг янги конституцияси учун лойиҳа ишлаб чиқишди. Бу ҳақида Туркиянинг НТВ телеканали хабар қилди.\nжума, 18 Ноябр 2016 22:19\nТуркия алоқалар мустаҳкамланишини хоҳлайди\nЎзбекистон ва Туркия алоқалари 4 декабрдан кейинги сайловлар ўтиши билан албатта яхшиланишни бошлаши керак, дея таъкидлади Туркия президенти Ражаб Тойип Эрдўған. Бу ҳақида бир неча турк ва ўзбек оммавий ахборот воситалари хабар берди.\nЧоршанба, 16 Ноябр 2016 21:33\nЯрим миллионга яқин томошабинлар Муҳаммад саллоллоҳу алайҳи вассалам номи остидаги филмни аллақачон кўриб улгуришди.\nСешанба, 01 Ноябр 2016 14:11\nОхирги ўн йил ичида Туркияда 9000га яқин масжид қурилган\nТуркия дин ишлари бўйича бошқармаси берган маълумотга кўра, 2005-2015 йиллар оралиғидаги ўн йил ичида турк мусулмонлари учун 8985 масжид ибодат учун фойдаланишга топширилган, деб ёзади islamisemya.com нашри.\nШанба, 29 Октябр 2016 08:27\nТуркия масжидларида PokemonGO ўйинига нисбатан таъқиқ жорий этилди\nОхирги пайтларда аксарият смартфон фойдаланувчиларининг асосий овунчоғига айланиб қолган “PokemonGO” виртуал ўйини Туркия мусулмонлари томонидан таъқиққа учради. Туркия дин ишлари бўйича бошқармаси бу ўйинни масжид ҳудудида, айниқса, намоз вақтларида фойдаланишни нотўғри амал деб танқид қилди, таъкидлайди islamisemya.com нашри.


Қурбақахон | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариҚурбақахон\nБир замонда бир қурбақа сувда сузиб зерикибди-да, офтобга чиқиб қуруқликдаги манзараларни томоша қилиб ўтирибди. Бу вақт осмондан бир бургут учиб ўтибди. Унга қурбақанинг ҳаваси келиб учгиси қистаб, шунча ҳаракат қилса ҳам ердан бир энлик кўтарилолмабди. Кейин қурбақахон учолмагани учун жуда хафа бўлибди. У бургутни топмоқчи ва ундан учишни ўрганмоқчи бўлиб йўлга тушибди. Қурбақахон кўп юрибди. Тоғлар ва даштлардан ўтиб бир ерга борса, бир кўчанинг бир чеккасида бир каламуш йиғлаб ётибди. Қурбақахон ундан ажабланиб сўрабди:\n— Ҳа, ўртоқ, каламуш, нима бўлди, мунча қаттиқ йиғлайсан.\nКаламуш жавоб берибди:\n— Эй қурбақахон, мен йиғламай ким йиғласин. Ёш вақтимдан бери учгим келарди. Ҳеч учолмай йиғлайман. Бугун учай деб шифтдан ўзимни ерга қараб ташлаган эдим, қовурғам синди.\nҚурбақахон уни ўзи билан бирга олиб бургут кетидан икковлашиб кетибдилар. Булар кўп юрдилар, мўл юрдилар, бориб-бориб бир ўрмонликка етдилар. Бу ўрмон сомон билан тўлиб-тошиб ётар эди. Улар бу сомонлар олдида нима қилишларини билмай серрайиб туришаверибди. Шу вақт сомон тагидан икки кўзи юмуқ бир типратикан чиқибди. Қурбақахон билан каламуш ундан ҳол-аҳвол сўраган эди, типратикан кўзига ёш олибди:\n— Эй менинг қадрдон биродарларим, ёш эдим, қаридим, тишларим тушиб битди, кучим қуриди. Шунча йил яшаб учолмаганимга хўрлигим келиб афсусланаман, — дебди типратикан ҳали ҳам кўзини очмаган ҳолда. Булар мақсадларини баён қилганларидан кейин севиниб кўзини очибди ва учовлашиб, бирин-кетин йўлга тушибдилар.\nУч ўртоқ эртани кеч, кечни эрта қилиб яна кўп юрибдилар. Бориб-бориб бир дарахтнинг тагида дам олгани ўтирибдилар. Шу вақт дарахт тепасидан бир бургут учиб тушиб, булар билан сўрашиб бўлгандан кейин Қурбақахон учишни ўргат деб мақсадини айтибди. Бургут аввал кўнмабди. Уч ўртоқ уни қўймабдилар. Бургут қурбақахон билан каламушни икки панжаси билан маҳкам сиқиб бир пастда осмонга — булутлар орасига олиб чиқиб кетибди. Қурбақахон билан каламушнинг юраги ёрилгудай бўлибди, кўзлари жимирлашибди. Бургут бўлса бироз буларни айлантириб томоша қилдириб булутлар орасидан ташлаб юборибди. Икки ўртоқ қўлларини йиғиб чопгандай ерга тушиб келаверибди. Бундан бургутнинг кайфи учиб булутлар орасидан бақирибди:\n— Учинглар, учинглар, қурбақахон.\nҚурбақахоннинг эси чиқиб кетган эди. У ҳеч нарсани эшитмабди, эшитса ҳам пайқамабди. Шундай қилиб Қурбақахон билан каламуш олдинма-кейин, бир-бирининг кетидан қувлашиб ерга тушибдилар. Қурбақахон пачоқ-пачоқ бўлиб кетибди. Каламуш эса хас устига тушган эди. Унга ҳеч нарса бўлмабди. У ўрнидан туриб кавакка қараб қочибди.\n← Аввалги Аввалги Тулки, бақа ва кана\nКейинги → Кейинги: Чол билан сичқон


22 окт 2019, 16:26\nМавзу: Азон чақирилганда\nМавзу: Дўстона муносабат\nАссалому алайкум. Мен ҳар қандай ҳарактердаги одамлар билан чиқишиб кетишни, доим дўстона муносабатда бўлишни, табассум ва чиройли муомала билан турли вазиятлардан чиқиб кетишни хоҳлайман. Лекин буни қила олмаяпман. Жаҳлим чиқса бақир-чақир қилиб, жанжал қилиб ташлайман. Бирортаси менга ёқмайдиган ...\nАссалому алайкум. Мени ҳамма (дугоналарим, оила аъзоларим, қўшниларим, қариндошларим) ҳурмат қилиши учун нима қилишим керак? Жавоб учун олдиндан раҳмат.\nОшни қўлда ейиш\nАссалому алайкум! Ошни қўлда ейишнинг савоби борми? Баъзилар буни суннат дейишади. Шу тўғрими?\nМавзу: Яшашни хоҳламаслик\nАссалому алайкум. Мен яшашдан зерикдим, одамларни, айниқса мехмонларни кўрсам асабим бузилади. Қари бувам борлар. Улар ўзларини эплолмайдилар. Мен дизайнерликка қизиқаман. Лекин унга вақт ажратолмайман. Қизлар билан учрашишимга рухсат беришмайди, лекин уйдагилар билан ҳам айланишга чиқмаймиз. Оилам...\nАссалому алайкум! Ширк ҳақида маълумот берсангиз.\nМавзу: Инсонда тақво қандай пайдо бўлади?\nИнсонда тақво қандай пайдо бўлади?\nАссалому алайкум ҳурматли устоз! Инсонда тақво, ҳайбат қандай пайдо бўлади?\nМавзу: Аллоҳнинг исмлари билан қилинган дуо аниқ ижобат бўладими?\nАллоҳнинг исмлари билан қилинган дуо аниқ ижобат бўладими?\nАссалому алайкум устоз!\n1) Аллоҳнинг 99 исмини ёдлашнинг қандай ажри бор?\n2) Бир китобда, Аллоҳнинг исмлари билан қилинган дуо аниқ ижобат бўлади, дейилган. Шу ҳақида фикр билдирсангиз.\n17 авг 2019, 16:22\nМавзу: Жаннатий аёл\nАссалому алайкум! Қиёмат куни савол-жавобсиз тўғри жаннатга ота-онамни, жигарларимни олиб кириб кетишни хоҳлайман. Солиҳа аёл бўлишни хоҳлайман. Нима қилай? Қандай китоблар ўқий?\nМавзу: Ҳожатхонага рўмол ўраб кириш\nҲожатхонага рўмол ўраб кириш\nАссалому алайкум! Бизни ҳожатхона ва ҳаммомимиз битта. У ерга рўмол ўраб киришимиз керакми? Нима учун ҳожатхонага рўмол ўраб кирилади?


Намангандаги сколиоз болалар мактаб –интернатида “Спорт-менинг ҳамроҳим!” акцияси ўтказилди - Халқ сўзи\nНамангандаги сколиоз болалар мактаб –интернатида “Спорт-менинг ҳамроҳим!” акцияси ўтказилди\n12:20 12 Сентябр 2019 Жамият\nНаманган шаҳридаги 40 - умумий ўрта таълим сколиоз болалар санатория мактаб-интернатида “Спорт - менинг ҳамроҳим!“ акцияси амалга оширилди.Бу ҳақда Ўзбекистон ёшлар иттифоқи вилоят Кенгашининг матбуот маркази мухбиримизга хабар қилди.\nИмконияти чекланган ёшлар ва болалар маркази Наманган вилояти ҳудудий бўлинмаси томонидан ўтказилган тадбирда ўқувчилар қувноқ стартлар, шахмат-шашка, баскетбол бўйича ўзаро беллашдилар. Мусобақа натижалари мактаб тарбияланувчилари спортнинг мазкур йўналишларида жисмоний жиҳатдан баркамол тенгдошларидан кам эмаслигини кўрсатди.\nАкцияда фаол иштирок этган ёшлар муносиб рағбатлантирилди.\nҚудратилла НАЖМИДДИНОВ (“Халқ сўзи”)


Янги Ўзбекистонда янгича таълим сабоқлари - Уч илдиз\nБугун инсоният оғир синовни бошдан кечирмоқда, кўз илғамас ёв – коронавирус барчага бирдек таҳдид солмоқда. Унга қарши кураш бамисоли ҳаёт-мамот жангидек муҳим аҳамият касб этмоқда.\nПрезидентимизнинг ҳушёрлиги билан бу таҳликали масалага ўз вақтида эътибор қаратилди. 2020 йилнинг январь ойидан бошлаб республикамиз ҳудудига коронавирус кириб келиши ва тарқалишининг олдини олишга қаратилган чора-тадбирлар кўрила бошланди. Энг аввало, қулай санитария-эпидемиологик муҳитни яратиш ва аҳоли саломатлигини муҳофаза қилиш, диагностика ва шахсий ҳимоя воситалари, вирусга қарши препаратлар билан таъминлаш чоралари кўрилди. Қўшимча даволаш ва бошқа муассасаларни қуриш, таъмирлаш ва жиҳозлаш, эпидемиологик ноқулай мамлакатларда вақтинча яшаётган юртдошларимизни Ватанга қайтариш, аҳолини ижтимоий қўллаб-қувватлаш, иқтисодиёт тармоқлари ва соҳаларининг барқарор фаолият юритишига эришиш билан боғлиқ аниқ ва тўғри қарорлар қабул қилинаётгани халқимизда умид ва ишонч уйғотмоқда.\nШунга монанд оғир, вазмин, кўпни кўрган халқимиз ҳам бирдамлигини амалда намоён этаётир. Ҳозирги мураккаб шароитда барча зарур хизматлар ўрнига қўйилмоқда. Шундай кезда санитария-эпидемиологик осойишталик ва соғлиқни сақлаш тизимларининг фаолиятини ҳар бир фуқаро, оилалар тўғри тушуниб етмоқда.\nГарчи бугун ҳамма жойда карантин муҳити яратилган бўлса-да кўплаб масъул ходимлар ўз фаолиятларини тўхтатганлари йўқ. Айтайлик, минглаб шифокорлар, ҳуқуқни муҳофаза қилиш ходимлари ўз вазифаларини кеча-ю кундуз узлуксиз давом эттирмоқда. Қишлоқ хўжалик ходимлари шифокорларнинг тавсияларига амал қилган ҳолда далаларда деҳқончилик ишларини бажармоқда.\nХўш, шундай бир вазиятда биз олий таълим муассасалари профессор-ўқитувчилари ўз вазифамизга бефарқ қараб ўтиришимиз мумкинми? Йўқ, албатта. Бугун бутун вужудимиз билан ҳар галгидан кўпроқ жипслик, ҳамжиҳатлик билан ишлаш даври келди. Ўз халқи, миллати тақдирини, фарзандлар келажагини ўйлаган зиёли қўл қовуштириб ўтириши асло мумкин эмас. Профессор-ўқитувчиларимиз шунга яраша саъй-ҳаракатларини давом эттириб, замонавий ўқитишнинг илғор усулларидан бири саналмиш – масофавий таълимни йўлга қўйгани энг самарали йўл бўлди.\nПрезидентимиз Шавкат Мирзиёев 3 апрель куни коронавирус пандемияси келтириб чиқарган инқирозга қарши курашиш шароитида тадбиркорликни қўллаб-қувватлаш масалаларига бағишланган видеоселектор йиғилишида Ўзбекистонда коронавирус тарқалиши олдини олиш борасида барчамиз учун ғоят муҳим тавсияларни берди. Давлатимиз раҳбарининг қуйидаги сўзлари талабаларимиз учун катта сабоқдир:\nАзиз фарзандларим, уйда вақтингизни бекор ўтказманг! Онлайн дарсларни қунт билан ўзлаштиринг. Китоб ўқинг, билимингизни оширинг, бадантарбия ва жисмоний машқларни бир кун ҳам қолдирманг”.\nМирзо Улуғбек номидаги Ўзбекистон Миллий университети профессор-ўқитувчилари олий ва ўрта махсус таълим вазирининг 2020 йил 27 мартдаги “Олий таълим муассасаларида масофавий таълимни жорий этиш тўғрисида”ги буйруғида белгиланган вазифаларни тўлақонли амалга ошириш йўлида тинмай изланмоқдалар.\nАввало, 16-18 март кунлари барча талабалар ўз уйларига кузатилди ва уларнинг манзилларига соғ-саломат етиб боришлари назоратга олинди. Ўша кундан эътиборан улар билан ижтимоий тармоқлар орқали алоқалар йўлга қўйилди. Университетимизда мутахассис-дастурчилар ва тажрибали профессор-ўқитувчилардан иборат ишчи гуруҳи томонидан 56 та бакалавр йўналиши ва 91 та магистратура мутахассисликларини ўз ичига қамраб олган “Ўқув жараёнини ташкил этиш ва бошқариш ахборот тизими” платформаси (http://ettt.nuu.uz) яратилиб, унга ахборот-ресурсларини жойлаштириш ҳамда фойдаланишга доир зарурий йўриқномалар тайёрланди.\nБугунги кескин вазиятни тўғри англаб етган мингдан ортиқ фидойи профессор-ўқитувчиларимиз уй шароитида ҳам ишларини давом эттириб, масофавий таълим платформасига жойлаштириш учун электрон ресурсларни тайёрламоқдалар. Бунинг учун профессор-ўқитувчиларимизга мустақил равишда ўзларининг видео дарсларини тайёрлаш имконини берувчи, ўзлаштириш жиҳатдан содда, машғулот мазмунини талабаларга етказишда самарали деб топилган электрон дастурий маҳсулотлардан (жумладан, Camtasia Studio, Bandicam, Movavi Screen Recorder Studio каби) фойдаланиш тўғрисида визуаллаштирилган ва ёзма қўлланмалар ишлаб чиқилди. Виртуал семинарлар, муҳокамалар ўтказилди.\nОлий ва ўрта махсус таълим вазирлигининг тавсияси асосида таълим йўналишлари ва мутахассисликлари бўйича масофавий ўқитиладиган фанлар учун электрон русурсларга қўйиладиган талабларга мувофиқ 462 та фандан 6 мингга яқин электрон таълим ресурслари ва 522 та видеодарслар масофавий таълим платформасига жойлаштирилиб, университетнинг барча талабалари (15465 нафар) учун виртуал шахсий кабинетлар очилди. Ўзбекистон Миллий университети Жиззах филиалининг 225 нафар талабаси ҳам ушбу масофавий таълим платформасига бириктирилди.\nИлмга чанқоқ талабалар онлайн тарзида ташкил этилган масофавий таълимга қанчалик масъулият билан ёндашаётганларини кузатиб турибмиз. Фойдаланувчиларнинг асинхрон режимда мулоқотини назарда тутиб моделлаштирилган мазкур масофавий таълим платформасига 10 мингдан зиёд топшириқлар жойлаштирилди. Профессор-ўқитувчиларимиз томонидан ҳар бир талаба ўзига тегишли топшириқни қай даражада бажараётгани жиддий назорат қилиниб, тегишли тартибда баҳоланмоқда. Қўшимча тарзда ҳар бир академик гуруҳлар учун очилган ижтимоий тармоқлардаги каналлар орқали онлайн мулоқотлар ва машғулотлар йўлга қўйилмоқда.\nЁш тадқиқотчиларнинг илмий изланишларига ҳам жиддий эътибор қаратилмоқда. Ҳозирги пайтда 359 нафар таянч докторант ва докторантлар, 1457 нафар магистрнинг ҳар бири илмий раҳбарлари билан фаолиятларини масофадан туриб давом эттиришлари, шунингдек, университетда таҳсил олаётган хорижлик 70 нафар талабанинг ҳам масофавий таълим платформасидан фойдаланиши учун зарур шарт-шароитлар яратилган.\nАйни пайтда битирувчи курс талабаларининг давлат имтиҳонларини онлайн тарзда ўтказишга алоҳида тайёргарлик кўрилмоқда. Бунинг учун зарур бўлган топшириқлар тайёрланиб, масофавий таълим платформасига жойлаштирилмоқда, жараённи амалга оширишнинг тартиби ишлаб чиқилмоқда.\nЗамон талабларига яраша бундан буён талабаларга таълим-тарбия бериш тизимини тобора такомиллаштириб борамиз. Чунончи, университетимизда келгуси ўқув йилидан бошлаб ўқитишнинг кредит модуль тизимига ўтиш кўзда тутилган.\nТалабалар ҳар бир фанни пухта ўрганишлари учун зарур адабиётлар яратишга ҳам алоҳида эътибор қаратилмоқда. Профессор-ўқитувчиларимиз мазкур ўқув йилида 66 та дарслик, 172 та ўқув қўлланма, жами – 238 та ўқув адабиётини яратиш устида жиддий изланмоқдалар.\nДавлатимиз раҳбарининг мурожаатида таъкидланган вазифалар ижроси қай даражада таъминланиши ҳар биримизнинг саъй-ҳаракатимизга боғлиқ. Бугунги синовли кунларда талабаларимизнинг уйларида университет муҳити ҳукмрон бўлиши, улар энг замонавий билимларни олиши, ўз устида мустақил ишлашлари ва изланишлари учун барча шарт-шароитларни яратиш бурчимиздир. Бу эзгу йўлда ҳар галгидан ҳам кўпроқ фидойилик кўрсатаётган университетимиз жамоасининг саъй-ҳаракатлари, албатта, ўз самарасини кўрсатишига ишонамиз.\nЎзбекистон Миллий университети ректори.\nNext story Зироат Мирзиёева раислигидаги фонд ўз фаолиятини 5 минг аёлга моддий ёрдам беришдан бошлади\nPrevious story Тадбиркор ҳоким халқ манфаати йўлида


Навоий вилоят хўжалик судининг ўзини таништирмаган ходимига кўра, ўтган жума куни суд “Амантайтау голдфилдс” қўшма корхонасини банкрот деб эълон қилиб, корхонани тугатиш ишлари учун уч ойлик мухлат берган.\nСуд ходимининг микрофонсиз суҳбатда айтишича, “Амантайтау голдфилдс” корхонасининг банкортлик ишини кўриб чиқиш беш ой давом этган.\nХўжалик суди ходими бошқа маълумотларни очиқламади.\nНавоий вилоят ҳокимлигининг иқтисодий масалалар бўйича мутахасиси - исмини ошкор қилмаётганимиз суҳбатдошга кўра, “Амантайтау голдфилдс” қўшма корхонаси бошқа бир қанча ташкилотлардан қарздор бўлгани боис корхонани тугатиш жараёнида унга тегишли мулк қарздор ташкилотлар ҳисобига ундирилиши мумкин.\nЎтган йилнинг январ ойида Ўзбекистон ҳукумати “Амантайтау голдфилдс” корхонасини олтин қазиб олишда яхши натижаларга эришмаётгани учун тугатиш ҳақида қарор қабул қилган эди.\nЎтган йилнинг сентябр ойида Навоий вилоят хўжалик ишлари бўйича суди “Амантайтау голдфилдс”нинг банкротлик ишини кўриб чиқишни бошлади.\n“Амантайтау голдфилдс” корхонаси президент Ислом Каримовнинг 1994 йил 22 сентябрдаги қарорига кўра, қимматбаҳо металлар ишлаб чиқаришни кўпайтириш мақсадида ташкил этилган эди.\nУшбу корхонанинг низом жамғармаси 11 627 910 АҚШ долларига тенг бўлиб, корхонанинг 50 фоиз улуши Британиянинг Oxus Gold ширкатига тегишли. Ўзбекистон Давлат геология ва минерал ресурслар қўмитаси эса корхонанинг 40 фоизи, Навоий кон-металлургия комбинати эса 10 фоизлик улушига шериклик қилади.\n2003 йилнинг охирида “Амантайтау голдфилдс” Марказий Қизилқумда 31 миллион АҚШ долларлик лойиҳа асосида олтин ажратиб олиш фабрикасини ишга туширди.\nМазкур фабрика йилига 1 миллион тонна рудани оксидлаш ва 6,3 тонна олтинни қайта ишлаш қувватига эга.\nЎтган йилнининг 17 сентябрида Британиянинг Oxus Gold олтин қазиб олувчи ширкати "Амантайтау Голдфилдс" қўшма корхонаси ва Ҳандиза конларига ётқизган инвестициялари Ўзбекистонда экспроприация қилингани юзасидан даъволарини халқаро арбитраж судига тақдим этди.\nOxus Gold ва Ўзбекистон ҳукумати ўртасида келишмовчилик 2011 йилнинг ёзида ширкатда ўтказилган комплекс текширувлар чоғида Британ ширкати иқтисодий қонунбузарликда айблангач пайдо бўлганди.


Интернетда Кликлар ёрдамида пул ишлаш, даромад топиш – Сизга керак - бизда бор\nМуаллиф: Martimax · Чоп этилган сана 14/12/2018 · Охирги марта янгиланган сана 15/12/2018\nИнтернетда Кликлар ёрдамида пул ишлаш, даромад топиш ҳозирги кунда энг оммабоп ҳисобланади. Технологиялар ривожланиши, рекламанинг бизнесдаги, тадбиркорликдаги ўрнининг ошиши интернетда пул топишга замин яратади.\nКликлар ёрдамида пул топишнинг енг машҳур усули бу сизда мавжуд бўлган сайтда рекламаларни жойлаштириш орқали пул топишдир. Бундай усул ёрдамида пул топиш учун сизда албатта ўз сайтингиз бўлиши лозим!!!\nСайтингизда жойлаштирилган рекламаларга сайтингиз меҳмони босган тақдирда сизнинг ҳисобингизга маълум миқдорда фойда маблағлари тўланади. Йирик корхона ва ташкилотлар Google каби реклама тармоғига эга бўлган обрўли корхоналарга ўзларининг маҳсулотларини тарқатиш, сотиш, бренд танилишини ошириш мақсадида пул тўлашади. Google компанияси эса ўз навбатида бу ишни сиз ва мен каби кичик сайтлари мавжуд, сайтлар доимий фойдаланувчиларига эга бўлганлар сайт эгаларини жалб қилишади.\nGoogle компаниясининг ҳозирги кунда кликлар ёрдамида пул топиш учун энг машҳур дастури бу Google Adsenseдир. Google Adsense ўзининг блогларигаэга бўлган, ўзининг сайтига эга бўлган, ёки ўзининг саҳифасига эга бўлган фойдаланувчиларга қисқа кодларини жойлаштириш орқали ўз ишини амалга оширади.\nБу ишни амалга ошириш жараёнида WordPressдан фойдалана олиш жуда қулай ҳисобланади. WordPress ёрдамида тузилган сайтлар ҳозирги кунда бутун жаҳонда мавжуд сайтларнинг 30%ни ташкил қилишини ҳисобга олсак, бу дастурни ўрганиш ёки мустаҳкамлаш ҳар бир интернетда пул топиш истагида бўлган инсонлар учун зарурдир!!!\nТабиий битта савол туғилади! Кликлар ёрдамида қанча пул топишим мумкун? Google Adsense ёрдамида кликларда пул ишлаш бир нечта муҳим омилларга боғлиқдир.\nСайтга ташриф буюрувчи фойдаланувчилар сонига(қанча фойдаланувчи кўп бўлса, рекламангизни босилиш еҳтимоли ҳам шунча юқори бўлади)\nСайтдаги маълумотларнинг мазмуни. Бу ҳам муҳим омил ҳисобланиб ҳар бир босилган клик, ёки сайтга жойлаштирилган реклама маълумот туридан келиб чиқади ҳамда пули ўшанга қараб ҳисобланади.\nИнтернетда Google Adsenseни таҳлил қилиш жараёнида ҳар бир босилган реклама учун ўртача 0.1 дан 1 долларгача фойда бўлиши мумкин эканлигини кузатдим.\nФойдаланувчиларнинг сонини ошириш, маълумотларнинг сифатли бўлишини таъминлаш Google Adsenseда даромад кўришга замин яратиши шундан кўриниб турибди. Google Adsense дастуридан фойдаланиш жуда осон. Google Adsenseдан регистратсиядан ўтгандан сўнг сизга қисқа код тақдим этилади. Ушбу кодни сиз ўз сайтингизга жойлаштирасиз ҳамда ўз ишингизни бошлайсиз!!\nСабр ва яхши ният ишингизга ривож беради!!!!\nМеткалар: biznesinternet biznesInternetda pul ishlashmasofadan pul topishPul topish


Қозоғистон ўз “Нексия”сини ишлаб чиқарди. У ўзбекча муқобилидан нимаси билан фарқ қилади? - Халқ сўзи\n12:26 04 Июль 2019 Иқтисодиёт\nҚозоғистонда ишлаб чиқарилган Ravon Nexia R3 русумидаги автомобилнинг дастлабкилари расмий дилерлар шоу-румларида пайдо бўлди, деб хабар берди Kursiv.kz.\nАвтомобиль GM Uzbekistan томонидан Chevrolet Aveo базасида Ravon маркасида ишлаб чиқилган. Мазкур модель илк бор 2015 йил октябрь ойида тақдим этилганди. Рестайлинг(услуби қайта ўзгартирилгандан) сўнг Қозоғистонда ҳам пайдо бўлган.\nҚозоғистонлик харидорлар автоуловни Comfort ва Optimum йўналишларида сотиб олишлари мумкин. Ҳар икки тур ҳам 106 от кучига эга, бензинда ҳаракатланади, ҳар иккисига 5 поғонали механик трансмиссия ёки 6 поғонали “автомат” ўрнатилган.\nАвтомобиллар хавфсизлик ёстиқчалари, ESC, ABS курс барқарорлиги тизими, Эра-Глонасс тизими билан жиҳозланган.\nМаҳаллий ишлаб чиқариш ҳисобига Nexia R3ни имтиёзли кредит(номинал ставка йиллик 4 фоизга тенг) дастури бўйича ҳам харид қилиш мумкин. У Ўзбекистондаги муқобилидан арзон бўлади. Седан нархи 3,8 млн. тенге(қарийб 9,8 минг доллар)га тенг. Кафолати 5 йил ёки 100 минг км.га тенг.\nҲозирча Кустанай шаҳридаги заводда фақат R3 модели йиғилиши режалаштирилган, келгуси йилдан уларнинг сафи кенгайиши мумкин.\nЖорий йилда шу русумдаги 16 мингта автоуловни ишлаб чиқариш мақсад қилинган. Шундан 6 мингтаси ички, 10 мингтаси экспорт, жумладан, Россия бозорларига чиқарилади.\n“Дунё” ААнинг ёзишича, ушбу янгилик муносабати билан Олмаота шаҳрида тақдимот маросими ўтказилди. Унда давлат ва жамоатчилик доиралари, дипкорпус вакиллари иштирок этди.\n- Қозоғистонда Ravon Nexia R3 лойиҳасининг амалга оширилиши икки қардош давлат ўртасида савдо-иқтисодий соҳалардаги давом этаётган муваффақиятли ҳамкорликнинг ёрқин мисолидир, - деди Ўзбекистоннинг Қозоғистондаги элчиси Саидикром Ниёзхўжаев. – Эришилган натижа икки давлат ишбилармонларининг ўзаро фойдали шартлар асосида ҳамкорликдаги маҳсулотлар билан ташқи бозорга чиқиш бўйича шерикликнинг янги шаклларини ривожлантиришга тайёр эканлигини кўрсатади.\nUzAuto Motors бошқарувчи директори Александр Саҳобов эса Ravon R3 Қозоғистон бозоридаги маҳсулотлар туркуми флагмани эканлигини таъкидлади.\n- Қозоғистон бозорида ҳамкорликнинг бошланишида биз дистрибьютерлар билан ишлаган эдик, энди Ravon автомобиль маркасини ишлаб чиқариш Қозоғистонда ҳам йўлга қўйилганидан хурсандмиз, - дея қўшимча қилди у.\nAllur Auto компаниялар гуруҳи президенти Оксана Холстина ўз гуруҳига тегишли “СарыаркаАвтоПром” Қозоғистон автомобилсозлиги етакчиси эканлигини таъкидлади.\n- Биз маҳсулотларимиз, жумладан, Ravonʼнинг сифатига кафолат берамиз. Истеъмолчилар мамнун бўлади деган умиддамиз. Биз ушбу воқеани анчадан бери кутаётган эдик ва ушбу моделнинг ўзида тўхтаб қолиш ниятимиз йўқ. Келажакда Қозоғистонда йиғилган бошқа моделларни ҳам тақдим этамиз.


АҚШнинг нуфузли генерали Украинага жанговар қурол тақдим қилишни ёқлади\nАҚШ ҳарбий штаби бошлиғи лавозимига номзод генерал Марк Милли\nҚўшма Штатлар Украинага жанговар қуролларни тақдим этиш масаласини “жиддий ўйлаб кўриши” керак, дея баён қилди АҚШнинг нуфузли генерали.\nАҚШ ҳарбий штаби бошлиғи лавозимига номзоди кўрсатилган генерал Марк Милли денгиз пиёда қўшинлари қўмондони Жо Данфорднинг Россия Қўшма Штатларга жиддий таҳдид солаётгани тўғрисидаги фикрларига қўшилишини билдирди. Россиянинг ядровий арсенали ва 2008 йилдан бери “жуда агрессив” хатти-ҳаракатлари жиддий таҳдид туғдиради, дея таъкидлади АҚШ генерали.\n“Улар (Россия-таҳр.) Грузияга ҳужум қилиб, босиб олишди, улар Қримни тортиб олишди, улар Украинага ҳужм қилишди. Бу жуда хавотирлидир”, деди Милли АҚШ Сенатининг Қуролли кучлар масалалри бўйича қўмитасидаги эшитувларда.\nРоссия таянчига эга айирмачилар ўтган йилдан бери Украинани артиллерия ва ракеталарда бомбардимон қилаётганини инобатга олган ҳолда, “мен Киевга жанговар мудофаа ускуналарини тақдим қилишга хайрихоҳлик билдирган бўлардим”, деди генерал.\nҚўшма Штатлар Украинадаги бўҳрон янада авж олиб кетиши мумкинлигига доир хавтоирлар боис, шу пайтгача Киевга жанговар қурол тақдим қилишдан бош тортиб келаётган эди. Лекин генерал Миллининг баёноти Пентагон бу масалани кўриб чиқаётганига ишора қилади.


Воронежда марказий осиёлик катта миқдордаги героинни интернет орқали сотгани учун ҳибсга олинди\n21:36 / 30.07.2016\nВоронежда бошлиғи героин орқали 31 млн рубль ишлаб топишга улгурган наркотўда фаолиятига барҳам берилди. Гуруҳ бошлиғи, 30 ёшли марказий осиёлик ва унинг 9 нафар шериги ҳибсга олинди. Бу ҳақда ички ишлар вазирлиги сайтида маълум қилинди.\nҲаммаси бўлиб тўдада бошлиғидан ташқари, унинг 4 нафар ҳамюрти ва 6 нафар россиялик бўлган. Тергов маълумотларига кўра, жиноятчилар Воронежга гиёҳванд моддаларни олиб келиб, уларни майда партияларга бўлиб, аввалдан маълум қилинган жойга ташлаб кетиш йўли билан тарқатишган. РИА “Новости” ахборот агентлиги маълумотларига кўра, гиёҳванд моддалар интернет орқали сотилган.\nТергов ҳаракатлари давомида икки килограмм атрофида героин мусодара қилинган. Жиноий иш қўзғатилган. Гуруҳ бошлиғи олинган даромадни Марказий Осиё давлатларидан бирига жўнатиб, уни қонунийлаштиришга улгурган.


Ислом ва профессионаллик: камолот сари\nМусулмонлар фаравон ҳаёт йўлидаги рақобат ва тинимсиз давом этаётган тараққиёт кураши дунёсида меҳнатнинг исломий одоблари ҳамда профессионаллик ҳақида ўзларига кўп эслатиб туришлари керак. Диндошларимиз барча пайғамбарларнинг суннатларига қайтиши ва ўз соҳасининг устаси бўлишлари шарт.\nЖониворлар орасида икки ҳашаротнинг уруғ қўйиш жараёни диққатингизни тортади. Пашшадан каттароқ ҳашарот пашшани тутиб олади. Ана ҳозир ейди, деб хаёл қилиб турсангиз, кичик пашшани қисиб олган бу йирик ҳашарот уни емайди. Питирлаётган пашша тинчиб қолади. Пашша қаноти остига йирик ҳашарот уруғ қўяди. Уруғ қўйиб бўлгач, ҳеч нима бўлмагандек бошқа жойга учиб кетади. Болаларим нима бўлади, пашша ўлдириб қўймасмикин, деб хавотир…\nИШИД ташвиқот механизми қандай ишлайди? Америкалик тадқиқотчи Э. Кругланскининг фикрича, ИШИД фақатгина диний масалаларга эътибор қаратмайди, балки инсонларнинг табиий эҳтиёжларига ҳам урғу беради ва бундан ўз мақсадларида фойдаланади. Биринчи ўринда, улар инсоннинг икки асосий психологик эҳтиёжидан фойдаланади. Биринчиси ақлий қатъиятликка эришиш, яъни ишончсизлик, шубҳа ёки ҳар қандай тушуниш қийин бўлган нарсадан қутулишга ҳаракат қилиш. Иккинчиси шахсий аҳамият, ўз шахсиятини муҳим…\nМутаассиблик ва радикализм муаммоси, минг афсуски, охирги ўн йил ичида мусулмон олами учун жуда ҳам долзарб бўлиб улгурди. Бу масала СССРдан кейиноқ буни бошдан кечирган бизнинг давлатимизга ҳам тегишли. Бу мавзу биз яшаётган жамиятда барқарорлик ва жадал ривожланишдан манфаатдор бўлган ҳар бир инсонни қизиқтирмай қолмайди. Бир нарса аниқки, бу муаммони ҳал қилиш учун, аввало, унинг келиб чиқиш манбаасини ўрганиб чиқиш…


Тошкентдан депортация этилиши кутилаётган фаол Олма-отага учиб кетган - BBC O'zbek\nТошкентдан депортация этилиши кутилаётган фаол Олма-отага учиб кетган\nImage caption Хабарларга кўра, фаол сешанбага ўтар кечаси Тошкент аэропортида қўлга олинган ва унинг ортга депортация этилиши кутилаётганди\nБу ҳақда Би-би-сига қирғизистонлик таниқли инсон ҳуқуқлари ҳимоячиси Толекан Исмоилованинг қизи билдирган.\nХабарларга кўра, фаол сешанбага ўтар кечаси Тошкент аэропортида ушлаб қолинган ва унинг ортга депортация этилиши кутилаётганди.\nБу ҳақда Оврўосиёда фундаментал эркинликлар ҳимояси учун коалициясининг "Фейсбук"даги саҳифасида хабар берилганди.\nХабарлардан аён бўлишича, Қирғизистондаги "Фуқаролар коррупцияга қарши" нодавлат ташкилотининг раҳбари Тошкентга Бишкекдан учиб келган.\nРоссиянинг "Интерфакс" ахборот агентлиги қирғизистонлик инсон ҳуқуқлари фаолининг ҳамкасби Аида Бойжуманова билан боғланишга муваффақ бўлган.\nҲамкасбининг айтишича, "Толекан Исмоилова бир гуруҳ франциялик ҳамкасбларига ҳамкорлик қилаётган бўлган. Улар бугун Франциянинг Тошкентдаги элчихонасида йиғин уюштирмоқчи бўлишган. Тўрт францияликнинг Тошкент аэропортидан ўтишларига изн берилган. Қирғизистонлик инсон ҳуқуқлари фаоли эса, ушлаб қолинган. Унинг тутиб қолиниши сабаби маълум эмас".\nТолекан Исмоилованинг инсон ҳуқуқлари марказига таянган бошқа бир хабарда унинг пайшанба куни Тошкентдан депортация этилиши айтилганди.\nАммо қизи Лира Исмоилованинг Би-би-сига айтишича, қирғизистонлик фаол бугун Олма-отага учиб кетган.\n"Фуқаролар Коррупцияга қарши" инсон ҳуқуқлари маркази "Интерфакс" ахборот агентлигига, "Бишкекка кейинги парвоз 27 июн кунига бўлгани учун, ҳамкасблари Толекан Исмоиловага Олма-отага учаётган навбатдаги рейсга чипта олиб беришган"ини айтган.\nАгентлик фаолнинг Бишкекдаги айрим ҳамкасбларининг "Ўзбекистонда "қора рўйхат"га киритилган бўлгани учун, унинг Тошкентга киришига изн берилмаган"ига оид сўзларидан ҳам иқтибос келтирган.\nМустақил ёки хорижий журналистлар, шу жумладан, инсон ҳуқуқлари фаоллари бундан аввал ҳам Ўзбекистонга киритилмаган.\nДейлик, 2005 йилда россиялик журналист Игорь Ротар Тошкентдан чиқариб юборилган бўлса, ўтган йил март ойида Би-би-си мухбири Наталья Антелаванинг Ўзбекистонга киришига изн берилмаганди.\nТолекан Исмоилова 2010 йилги қонли миллий низолар ортидан ўзи ва фарзандларининг ҳаётига таҳдид юзага келгани туфайли бир муддат Қирғизистонни тарк этишга ҳам мажбур бўлганди.\nФаол Қирғизистон жанубидаги хунрезликларга алоқаси бор муваққат ҳукумат сиёсатчилари, ҳукумат ва жиноят олами вакилларининг бирлашганига оид маълумотлар тўплаганини ҳам айтганди.\nМаълумки, Толекан Исмоилова Қирғизистон жанубидаги қонли ҳодисалар бошланганидан кейин 13 июндан 30 июнгача ўша ерда бўлган ва вазиятни ўрганганди.\nҚирғиз ҳуқуқ-тартибот органлари Наримон қишлоғида ўтказган ва икки инсон ҳаётдан кўз юмиб, кўплаб кишилар жароҳатланган "махсус амалиёти" ҳақида у биринчи бўлиб, матбуотга хабар қилган эди.\nҚирғизистонни тарк этган таниқли инсон ҳуқуқлари фаоли мамлакатга қайтди\nТолекан Исмоилова: 'менга шахсан Ўш мэри таҳдид қилган'\nТаниқли қирғизистонлик инсон ҳақлари фаоли мамлакатдан чиқиб кетган


Нөкис райондағы теримши қызлар отряды » Informaсiyalɩq portal\nҮлкемизге гүз пасылы кирип келиўи менен пахта терими де басланды. Жыйын-терим мапазына Нөкис районлылар да белсене кирисип кетти.\nБиз «Саманбай» АПЖ аймағындағы «Садық» фермер хожалығының пахта атызларында болғанымызда аппақ болып ашылған пахта атызларында 40тан аслам теримшилердиң пахта терип жүргениниң гүўасы болдық, деп жазады Нөкис районы ҳәкимлиги сайты. Олардың көпшилиги районлық бәнтликке көмеклесиў орайы тәрепинен жәмәәтшилик жумысқа тартылған пуқаралар болса, айырымлары үйлеринде бос отырған ҳаял-қызлардан ибарат. – Көптен берли жумыссыз едим. Районлық бәнтликке көмеклесиў орайы тәрепинен жәмәәтшилик жумысқа тартылып, пахтаға шықтым. Мен буған жүдә қуўанышлыман. Себеби, шаңарағыма дәрамат киреди, мийнет стажым да есапланады, -дейди «Қумайқус» аўылы турғыны Гүлбәҳәр Керимбаева.\n– Районлық ҳаял-қызлар комитетиниң басламасы менен дүзилген теримши қызлар ортяды қурамында пахта жыйын-теримине келген едим. Түске дейин 55 килограмм пахта тердим. Несип етсе, кешке шекем 100 килограммнан аслам пахта теремен, -дейди «Төктаў» МПЖ турғыны Жақсыбийке Қутлымуратова.\n– Теримши қызлар отряды районымыз аймағындағы жумыссыз ҳаял-қызлардан дүзилген. Бизиң тийкарғы мақсетимиз үйлеринде бос отырған ҳаял-қызларды хошаметлеў арқалы мәўсимлик жумысларға тартыўдан ибарат. Буның ушын биз ҳәр күни алдағы теримшилерге саўғалар берип барамыз. Теримши қызларға терген пахтасының ҳақысы сол күнниң өзинде бериледи. Пахта жыйын-териминиң ақырында мапаз басынан баслап ең көп пахта терген теримшилер баҳалы саўғалар менен сыйлықланады, -дейди район ҳәкиминиң орынбасары, ҳаял-қызлар комитетиниң\nҲақыйқатында да, сол күни теримши қызлар 90-100 килограммнан аслам пахта терди. Оларға сол жердиң өзинде терген пахтасының ҳақысы берилип, алдағы теримшилер сыйлықланды.\n20-09-2018, 14:26 |\nНөкис районда жумыссыз пуқаралар жәмәәтшилик жумыс пенен тәмийинленди


Тарбиянинг узилиш нуқтаси | Мулоҳаза қила оладиганлар учун.\nТарбиянинг узилиш нуқтаси\nТарбия — бу ё ҳаёт, ё мамот, ё нажот — ё ҳалокат, ё саодат — ё фалокат масаласидир.\nИнсон тарбияси — унинг бошқа тур жонзотлардан ажратиб турадиган белгиларидан биридир. Халқимизда тарбияли, маданиятли ва маърифатли инсонлар ниҳоятда қадрланадилар. “Ўзбеклар” деб номалнишимиз ҳам бежиз эмас. Бизнинг миллат доимо ўз беклигини, ўзлигини англаб яшаган. Аммо бугунги кунда бу сўзларимизга зид ҳолатлар учраб турмоқда. Бу танланган кўп қиррали мавзуни қайси тарафдан ёритиб беришга бошим қотди тўғриси. Келинг, яхшиси умр баҳори бўлган болаликдан бошлайлик.\nИнсоннинг келажакда комил инсон бўла олиши қисман ёшликдан намоён бўла бошлайди. Сизнингча, болаларимиз биз кутгандек тарбиялими? Ҳа, бошқа болаларга нисбатан жуда одобли, ақлли, ҳеч кимга озор бермайдиган, гап қайтармайдиган болакай. Аммо, уни кўча-кўйда қандай хулқ-атвор билан юргани бизга мутлоқ қоронғу. Унинг дўстларига бўлган муносабати, дарс тайёрлашнинг асил моҳиятини тушуниши, оилада ўз аҳамиятини дилдан ҳис этиши жуда муҳим.\nИнсон бу дунёга нима учун келади? Ким учун ҳаётини бағишлаб, ким учун барча қувонч-у, истаклардан кеча олади? Албатта, фарзанд учун. Шундай экан нима учун фарзандларимиз тарбиясига салбий таъсир кўрсатадиган ҳолатларга қарши курашмаяпмиз? Майда-чуйда кўринган ушбу ҳолатлар болаларимизнинг психологиясига, тарбиясига, маданиятига, умуман олганда келажакда қандай инсон бўлиб етишишига ниҳоятда катта таъсир кўрсатишини ўйлаб кўрайлик!\nТез орада янги ўқув йили бошланади, маълумки деярли барча мактаб учун бозорликлар қилиб бўлишган. Сиз фарзандингиз учун қандай ўқув қуролларини танладингиз? Албатта сифатли, чидамли яна қулай аммо, кўринишига гап келганда нима дея оласиз? Аслини олганда атрофимиздаги барча буюмлар ўз кўриниши билан бизнинг руҳий шаклланишимизга таъсир кўрсатади. Болаларимизнинг атрофини ўзимиз билмаган ҳолда унинг онгига ёд бўлган ғояларни сингдирувчи буюмларни қалаштириб ташламаябмизмикин? Сиз олиб берган ўқув қуролларинг деярли барчасида чет эл маданиятига хос бўлган белгилар учраши табиий чунки, хўрозқанд чет элники деса ётиб олиб ялашади.\nБунга сабаб нима? Чуқур мулоҳаза қилиб айтсак, ишлаб чиқариш. Бугунги кун тадбиркорлари қандай маҳсулот ишлаб чиқариш тўғрисида қаттиқ бош қотиришиб, ўзларига катта фойда келтирувчи дизайнлардан фойдаланмоқдалар. Болалар учун қизиқ бўлган, ёрқин рангли, аммо, маданиятимизга хос бўлмаган нусхадаги суратлар билан қопланган маҳсулотлар. Уларнинг болалар ривожланиши учун фойдадан зарари кўплигини унутманг!\nТасаввур қилинг, фарзандингиз дарс жараёнида ўтирибди, ўқитувчи унинг билимларини юксалтириш мақсадида машаққат билан маъруза қилмоқда лекин, фарзандингизнинг эътиборини айни шу чоғда ўзининг ёки дўстининг столи устида турган, очиқ- сочиқ, ранг-баранг кийимларда тасвирланган, қўғирчоқлар сурати тушурилган қаламдон тортади. Фикри бўлинади, ўзлашитириши анчайин пасаяди, баллар рейтинги кескин тушади. Сиз бунда унинг ўзини айблайсиз аслида, бунинг сабабчиси кимлигини ўйлаб ҳам кўрмайсиз.\nБунга биринчи навбатда сиз ота-оналарнинг эътиборсизлигингиз сабаб, иккинчи навбатда эса ўз манфаати йўлида шундай маҳсулотлар ишлаб чиқаришни кенгайтираётган тадбиркорлар ҳам. Бунинг акси ҳолда маҳсулотларнинг сифатига катта эътибор бериб, ўз милий қаҳрамонларимизни акс эттирсак айни муддао бўларди. Бозорларга ҳарид учун борсам, бир ачинарли нарса мени хомушлантиради. Кийим кечакларнинг, сумкаларнинг, пояфзалларнинг катта фоизига Британия ва Америка байроқлари сурати тушурилгани нақадар ачинарли. Наҳотки, юз йиллаб машаққат чекиб, биз авлодларининг мустақиллиги учун жон фидо қилиб курашган ота-боболаримизнинг ҳурмати ҳаққи ҳам, ўйлаб иш қилмаймиз.\nМиллий ғурур қаерда қолди? Кундек равшанки, тарозининг қайси палласига оғир юк қўйилса, мана шу палласи босади. Аслини олганда бундай маҳсулотлар кўпайиб кетишида биз ҳаридорларнинг ҳам катта ҳиссамиз бор. Мана шундай маҳсулотларни ҳарид қилганимиз сайин, унга бўлган талаб ошади ва ишлаб чиқариш янада кенгайиб боради. Яна буни оқ қоғозга ўраб, “мода” деймиз. Наҳотки, ўз байроғимиз “мода” бўлишга арзимаса?\nМен учун эса, давлат байроғимиз энг ёрқин ва нафис байроқ. Майли, буни қўя турайлик. Маҳсулотларга, айниқса кийим-кечакларга тушурилган инглизча сўзларчи, буни кўриб тўғрисини айтсам жуда ғазабланаман.\nБезак беришда ишлатган сўзи маъносига эътибор бермайдиган ёки, миллатимизни оми дея масхара қилиш ниятида тадбиркорлик қилувчи ишлаб чиқарувчилардан ва ўз эгнига кийиб олган кийимидаги сўз таржимасини билмай туриб, ўзини кўз-кўз қилиб юрган юртдошларимдан қаттиқ ранжийман. Кийимларга бежирим ҳарфлар билан битилга бу сўзлар умуман маданиятимизга тўғри келамайди ахир: кисс ме (мендан бўса ол!), киллер (қотил), неедй (тиламчи), cреатуре (махлуқ), Америcан (америкалик) ва ҳоказо.\nБорган сари бефарқ бўлиб кетаётганимиздан ўзим ҳижолат бўлиб кетмоқдаман. Фарзандлар тарбияси келажагимизни ҳал қилиш эмасми аслида? Нима учун бугунги куннинг ёш ота-оналари шундай масъулиятни ҳис қила олишмаяпти? Ахир бола оқ қоғоз каби, унга нима ёзсангиз, ўзида шуни акслантиради. Унга бошқалар ҳам истаган нарсаларини ёзиб кетаверишларига алсо йўл қўйманг! Зеро, бу дарахтнинг меваси ширинми ёхуд аччиқ, келажакда фақатгина ўзингиз баҳраманд бўласиз.\nШу ўринда мақолада юритилган фикрларга қўшилган холда, қўшимча қилмоқчиман. Халқ таълими вазирлиги томонидан ҳар йили мактаблар қошларида, бозорларда мактаб ярмаркалари ташкил этилади. У ерда ўзимизнинг сифатли маҳсулотлар арзонлаштирилган нарҳларда сотилади. Сифат даражаси ҳам яхшигина.\nМақола 348 марта ўқилган\tКомментировать Отменить ответ\tВаш электронный адрес не будет опубликован.КомментарийИмя*


Қўмита раҳбари: Борисова Елена Михайловна\nҚўмита раҳбари ўринбосари: Варисова Максуда Азизовна\nДавлат бюджетидан соғлиқни сақлаш тизимига қанча маблағ ажратилмоқда?\nТаъкидландики, мазкур лойиҳада 2020 йилда соғлиқни сақлаш соҳаси харажатлари 14,8 трлн. сўмни ёки 2019 йилги тасдиқланган параметрларга нисбатан 33,6 фоизга ошган ҳолда жами харажатларнинг 11,3 фоизини, ЯИМнинг эса 2,3 фоизини ташкил этилиши кўзда тутилмоқда.\nДепутатларнинг танқидига нима сабаб бўлди?\nҚайд этилганидек, ҳисобот даврида тиббиёт муассасаларини тиббий асбоб-ускуналар билан жиҳозлаш масаласига ҳам алоҳида эътибор қаратилган. Хусусан, халқаро молия институтлари кредитлари, давлат бюджети маблағлари ҳисобидан йил бошидан буён республикадаги тиббиёт муассасаларига 120 турдаги қиймати 50,0 млн. АҚШ долларига тенг тиббий асбоб-ускуналар етказиб берилган.\nАҳолига травматология ва ортопедия хизматини кўрсатиш борасидаги муаммолар таҳлил қилинди\nМарказ раҳбарининг ахборотида қайд этилганидек, 2019 йил 6 ой давомида 4031 бемор даволанган бўлиб, улардан 2921 (73 фоизи) нафарида, шундан 463 та (16 фоизи) имтиёзли жарроҳлик операциялари ўтказилган. Тиббиёт туризми йўналиши бўйича яқин чет эл мамлакатларидан 2019 йилда 700 га яқин беморга тиббий хизмат кўрсатилган.\nҚўмита аъзолари давлат дастурининг ижросини қандай баҳолади?\nҚайд этилганидек, илк маротаба янги иш ўринларини ташкил этиш бўйича давлат буюртмаси механизми йўлга қўйилиши натижасида, жорий йилнинг 6 ойи мобайнида республика бўйича 137,5 мингдан ортиқ янги иш ўрни яратилган. Бу эса, Давлат дастуридаги прогноз кўрсаткичларнинг 118,2 фоизга бажарилганини кўрсатмоқда. Шунингдек, иқтисодиёт тармоқларида йирик лойиҳани амалга ошириш натижасида 10,3 минг иш ўрни яратилгани ҳисоботда айтиб ўтилди.\nМарказда касалликлар бўйича даволаш юзасидан маслаҳат беришнинг янги тизими жорий этилди\nЭътиборлиси, марказ базасида масофадан туриб инновацион ўқитиш ва касалликлар бўйича даволаш юзасидан маслаҳат беришнинг янги тизими – телемедицина маркази ишга тушди. Марказ орқали ҳудудий филиаллар билан узвий алоқалар ўрнатилган ва унинг имкониятларидан кенг фойдаланилмоқда.\nДори воситаларини ишлаб чиқаришни маҳаллийлаштириш талаб даражасидами?\nАхборотда таъкидланишича, 2019 йилнинг 5 ойи якунлари бўйича мамлакатимизда фармацевтика соҳасида 162 та корхона фаолият юритмоқда. 2018-2019 йилларда 19 та янги корхона ишга туширилди, улар қошида қўшимча 11 та дори воситаларини ишлаб чиқариш цехлари очилди. Бугунги кунда маҳаллий ишлаб чиқарувчи 27 та корхона томонидан 25 та фармакотерапевтик гуруҳга мансуб дори воситалари ва 10 номдаги тиббий буюмлар 14 та чет эл мамлакатлари бозорларига чиқарилди.\nҚонун лойиҳаси ҳанузгача иккинчи ўқишга киритилмаяпти. Нима учун?\nҚонунчилик палатасида Фуқаролар соғлиғини сақлаш масалалари қўмитаси томонидан жорий йилнинг 2 апрелида қуйи палата мажлисида биринчи ўқишда қабул қилинган ва ҳозирда иккинчи ўқишга тайёрланаётганган «Гўдаклар ва кичик ёшдаги болаларни овқатланиши тўғрисида»ги қонун лойиҳасининг муҳокамаси жараёни кетмоқда. Таъкидлаш лозим, мазкур ҳужжат сиёсий партиялар фракциялари вакиллари, мутахассислар, олимлар, ишчи гуруҳи вакилларининг кескин баҳс-мунозараларини келтириб чиқарди.\nШифо – ўринлари қачон тартибга келади?\nТадбирда ушбу масалалар мисолар орқали таҳлил қилинди. Хусусан, Наманган шаҳридаги биргина 300 та койкаси мавжуд шаҳар болалар шифохонасида 482 нафар беморлар даволанмоқда. Шунингдек, 240 та койкаси мавжуд Мингбулоқ туман марказий шифохонасида 320 нафар бемор даволанаётганлиги кузатилган.\nТиббий хизматнинг интеграцияси ва самарали бошқарилишини таъминлайдиган замонавий дастурий маҳсулотлар жорий этилмаган\nТадбирда таъкидландики, тиббиёт муассасалари, марказларнинг сайтларидан аҳоли керакли маълумотларни ололмаяпти. Таҳлиллар шуни кўрсатмоқдаки, тиббиёт марказлари сайтларидан фуқаролар ўзига керакли бўлган фақатгина 30 фоиз маълумотни олиши мумкин экан. Баъзи муассасаларда бу кўрсаткич 30 фоизданам паст. Депутатлар мазкур масала юзасидан мутасаддилардан изоҳ сўради. Мутасаддиларнинг сўзларига кўра, бунга асосий сабаб мазкур муассасаларда АКТ бўйича мутахассис етишмайди. Бори ҳам талабга жавоб бермаяпти.\nОтажонов Жуманазар Озодович\nБекатова Зумрад Рахимбаевна\nВарисова Максуда Азизовна\nАбдухалимов Шухрат Абдухалимович\nБуранов Шербек Эркинович


«Пахтакор» Қаршида 1 очко ишлаган беллашувдан фоторепортаж\nЯкшанба, 08 Май\nЎзбекистон Суперлигаси 7-турининг сўнгги беллашуви Қаршидаги «Марказий» стадионида «Насаф» ва «Пахтакор» жамоалари ўртасида кечди.\nСаудия Арабистонида Осиё Чемпионлар Лигаси гуруҳ босқичида иштирок этиб қайтган икки жамоанинг ўзаро баҳси мухлисларда катта қизиқиш уйғотганди. Ўзбек футболининг 110 йиллигига бағишлаб Қашқадарёда ўтказилган футбол фестивали Суперлиганинг энг яхши қарама-қаршиликларидан бирига уланиб кетди.\nЎйиннинг дастлабки дақиқасидан сўнгги сониясигача «Насаф» ўйинда устунликка эришди. Айниқса, биринчи бўлимнинг бошланғич қисмида амалдаги чемпионлар ўз яриммайдонларидан айтарли чиқа олишмади. «Аждарлар»нинг прессинги таъсирида ҳимоячилар тўпни шунчаки тепиб юборишдан нарига ўтишмади ва қаршиликлар қайта ва қайта ҳужумларни амалга оширишди. 15-дақиқада Ҳусайн Норчаев Санжар Қувватов қўриқлаётган дарвозага гол уришга ҳам эришганди. Аммо ён ҳакам байроқчасини кўтариб, офсайд ҳолати борлигини маълум қилди. ВАР орқали вазият кўриб чиқилгач, дарҳақиқат Норчаев тўп узатилаётган пайтда рақиб ҳимоясининг сўнгги чизиғидан бир неча сантиметрга олдинда бўлгани аниқ бўлди.\nШундан сўнг, «Пахтакор» ўйинни ўз жарима майдонидан узоқлаштиришга эришди. 30-дақиқаларга келиб, «шерлар»да ҳам 2та қулай вазият юзага келди, аммо ҳужумчилар дарвозага аниқ ва кучли зарба бера олишмади.\nИккинчи таймда жамоалар бирмунча тенг кураш олиб боришган бўлса-да, кичик устунлик «Насаф» тарафида бўлди. Аммо беллашув якунигача таблодаги ҳисоб ўзгаришсиз қолди — 0:0.\nУшбу дурангдан сўнг, «Пахтакор» 7-тур якунига кўра «Навбаҳор»ни қувиб ўтиш имконини қўлдан бой бериб, 4-ўринда қолди — 12 очко. Славче Войнески шогирдларидабитта захира ўйин мавжуд. «Насаф» эса очколарини 9тага етказиб, 7-ўринга жойлашди. Қаршиликлар ҳисобида яна 2та ўйин мавжуд ва ушбу учрашувларда ғалабага эришган тақдирда, жадвалдаги ҳолатларини яхшилаб олишлари мумкин.\nҚуйида ушбу тўқнашувдан фоторепортажни томоша қилишингиз мумкин.\nСуратлар муаллифлари — Азимжон Воҳидов ва Абдулбасит Валихонов\nПахтакор Қарши Ўзбекистон суперлигаси


Акром Комилов: Премьер-лигада ўйнамоқчиман\n18 апрель, 2018, 23:37 2769\nSPORTS.uz интернет-ахборот портали мухбири Бахтиёр Тоштемиров жорий мавсумни ажойиб тарзда ўтказаётган ва “Бунёдкор” етакчиларидан бирига айланиб улгурган ҳимоячи Акром Комилов билан суҳбатлашди.\n- "Бунёдкор" жамоасининг ёшартирилган таркиби кўрсатаётган ўйин ва эришилаётган ғалабаларнинг асосий сабаби нима? Ҳар холда мавсумлар оралиғида жамоани бир қатор етакчи футболчилар тарк этишди.\n- Тўғри, таркибимиз жуда ёш. Лекин, шунга қарамай кетма-кет ғалабаларни қўлга киритаётганимизнинг асосий сабаби катта тажрибага эга бўлган мураббийимизнинг бизни ҳар бир ўйинга тўғри тайёрлай олаётганида. Қолаверса, жамоамизда муҳит аъло даражада. Биз футболчилар бир-биримизни майдонда ҳам, майдондан ташқарида ҳам жуда яхши тушунамиз. Етакчи футболчиларимизнинг жамоадан кетгани мавсум бошида бироз сезилди, лекин ҳозир ҳаммаси изига тушган.\n- Янги мавсумдан эътиборан мамлакатимизда Суперлига ташкил этилиши боис ўйинлар сони ошган. Бу футболчиларга қай даражада таъсир кўрсатиши мумкин?\n- Очиғи бу ҳақда умуман ўйлаганимиз йўқ. Ҳаёлимиз фақат майдонда ўз кучимизни кўрсатиб, ғалаба қозонишда. Умуман олганда эса ўйинлар сонининг ошиши бу футболчиларга ўзларини кўрсатишлари учун янада кўпроқ имконият беради.\n- Жамоадаги собиқ тенгдошларингиз Элдор Шомуродов ва Достонбек Хамдамов сингари сизга ҳам хориж клубларидан таклифлар бўлаётгани табиий. Лекин сиз айнан қайси чемпионатда тўп суришни хоҳлаяпсиз? Умуман "Бунёдкор"дан кетишингиз ҳақиқатга қанчалик яқин?\n- Ҳа, албатта. “Бунёдкор”даги энг яқин дўстларим Россия чемпионатига йўл олишди. Мен ҳам ўз омадимни Россия премьер-лигасида синаб кўришни истардим. “Қалдирғочлар” сафидан кетишим эса биринчи давра якунида ёки мавсум охирида ҳал бўлади.\n- Суперлига регламентига кўра қайси жамоалар жадвалнинг юқори олтилигидан ўрин олиб, мусобақа чемпионлиги учун кураш олиб боришалари мумкин?\n- Бу борада аниқ бир нима дейишим қийин. Чунки, чемпионат эндигина бошланди ва табиийки кўплаб жамоаларда кучли олтиликдан жой олиш имконияти бор. Бу саволга эса 2-давра якунлангач жавоб оламиз.\n- Эртага Наманганда “Навбаҳор”га қарши бўлиб ўтадиган муҳим баҳс олдидан фикрларингиз.\n- “Навбаҳор”га қарши баҳсда мухлислар билан тўлиб-тошган стадионда ўйнашимизни таҳмин қиляпман. Ушбу ўйин ҳар иккала жамоа учун ҳам жуда муҳим. Боиси, биз жадвалдаги пешқадамлигимизни сақлаб қолиш учун ғалаба қозонишимиз шарт бўлса, наманганликлар кетма-кет мағлубиятлардан сўнг ўз мухлислари қаршисида уч очко қўлга киритишга уриниб кўришади.